ส่วนที่ 2

การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น

    1.  หลักทรัพย์ของบริษัท

        1.  ทุนจดทะเบียน และทุนที่ออกและเรียกชำระแล้ว ณ วันที่ 31 ธันวาคม 2557

  ทุนจดทะเบียน : 291,124,377 บาท (หุ้นสามัญ 291,124,377 หุ้น มูลค่าที่ตราไว้หุ้นละ 1
  บาท)

  ทุนที่ออกและชำระแล้ว : 291,110,727 บาท (หุ้นสามัญ 291,110,727 หุ้น
  มูลค่าที่ตราไว้หุ้นละ 1 บาท)

2.  ผู้ถือหุ้น

  รายชื่อกลุ่มผู้ถือหุ้นสูงสุด ณ วันที่ 13 มกราคม 2558

3.  นโยบายการจ่ายเงินปันผล

บริษัทมีนโยบายการจ่ายเงินปันผลในอัตราไม่ต่ำกว่าร้อยละ 40
ของกำไรสุทธิหลังหักภาษีและสำรองตามกฎหมายแล้ว
หากไม่มีเหตุจำเป็นอื่นใดและการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ
ทั้งนี้ การจ่ายเงินปันผลให้นำปัจจัยต่างๆมาประกอบการพิจารณา เช่น ผลการดำเนินงาน
ฐานะทางการเงิน สภาพคล่อง แผนการขยายงาน เป็นต้น
ซึ่งการจ่ายเงินปันผลดังกล่าวข้างต้นต้องได้รับความเห็นชอบจากผู้ถือหุ้น หรือ
ความเห็นชอบจากคณะกรรมการบริษัท

บริษัทย่อยมีนโยบายการจ่ายเงินปันผลตามผลประกอบการของแต่ละบริษัท
โดยมิได้กำหนดอัตราการจ่ายเงินปันผลที่แน่นอน แต่ขึ้นอยู่กับแผนการลงทุนในอนาคตของบริษัทย่อย

ตารางการจ่ายปันผลแต่ละปี

[]

4.  ข้อจำกัดการถือหุ้นของชาวต่างชาติ

ผู้ถือหุ้นที่เป็นชาวต่างชาติสามารถถือครองหุ้นของบริษัทฯ รวมกันได้ไม่เกินร้อยละ 40
ของจำนวนหุ้นที่ออกและชำระแล้ว โดย ณ วันที่ 31 ธันวาคม 2557 หุ้นของบริษัทฯ
ที่ถือครองโดยชาวต่างชาติมีประมาณร้อยละ 3.56 ของทุนชำระแล้ว

8.  โครงสร้างการจัดการ

  โครงสร้างองค์กร

1.  คณะกรรมการบริษัท

กรรมการผู้มีอำนาจลงนามผูกพันบริษัท คือ นายณรงค์ ทัศนนิพันธ์ นายทัชชะพงศ์ ประเวศวรารัตน์
นางสาวณัฐฐวรรณ ทัศนนิพันธ์ นายเผด็จ รุจิขจรเดช นายกมล สิงห์โตแก้ว และนายซอร์ ซอร์ เอ้
สองในหกคนนี้ลงลายมือชื่อร่วมกันและประทับตราสำคัญของบริษัท

รายนามคณะกรรมการบริษัท

  ----- ----------------- ------------------- -----------------------------
  1.    รศ.ดร.สมชาย       ภคภาสน์วิวัฒน์          ประธานกรรมการ(กรรมการอิสระ)

  2.    นายณรงค์           ทัศนนิพันธ์             กรรมการ

  3.    นายทัชชะพงศ์        ประเวศวรารัตน์        กรรมการ

  4.    นายเผด็จ           รุจิขจรเดช            กรรมการ

  5.    นายกมล            สิงห์โตแก้ว            กรรมการ

  6.    นางสาวณัฐฐวรรณ     ทัศนนิพันธ์             กรรมการ

  7.    Mr. Zaw Zaw Aye                       กรรมการ

  8.    นายศิวะ            แสงมณี               กรรมการอิสระ

  9.    นายสมควร          วัฒกีกุล               กรรมการอิสระ

  10.   นายสมควร          มูสิกอินทร์             กรรมการอิสระ
  ----- ----------------- ------------------- -----------------------------

องค์ประกอบของคณะกรรมการบริษัท

1.  คณะกรรมการของบริษัทมีทั้งสิ้นไม่น้อยกว่า 9 คน
    ต้องมีคุณสมบัติตามที่กฎหมายและข้อบังคับบริษัทกำหนด

2.  คณะกรรมการประกอบด้วยคณะกรรมการอิสระไม่น้อยกว่า 3 คน มีจำนวนร้อยละ 33
    ของคณะกรรมการบริษัท บริษัท ซีฟโก้ จำกัด(มหาชน)
    ได้กำหนดนิยามกรรมการอิสระไว้เท่ากับข้อกำหนดของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
    ตามประกาศคณะกรรมการกับกับตลาดทุนที่ ทจ.4/2552 ลงวันที่ 20 กุมภาพันธ์ 2552
    เรื่องคุณสมบัติของกรรมการอิสระ กล่าวคือ “กรรมการอิสระ” หมายถึง
    กรรมการโดยมีคุณสมบัติดังนี้

    1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
        บริษัทร่วม บริษัทย่อย หรือบุคคลที่อาจมีความขัดแย้ง

    2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
        ที่ปรึกษาที่ได้รับเงินเดือนประจำ ผู้ให้บริการด้านวิชาชีพแก่บริษัท เช่น ผู้สอบบัญชี
        ทนายความ หรือเป็นผู้มีอำนาจควบคุมบริษัท บริษัทในเครือ บริษัทร่วม บริษัทย่อย
        หรือเป็นบุคคลที่อาจมีความขัดแย้ง
        และไม่มีผลประโยชน์หรือส่วนได้ส่วนเสียในลักษณะดังกล่าวมาแล้วเป็นเวลาไม่น้อยกว่า 2
        ปี

    3.  ไม่มีความสัมพันธ์ทางธุรกิจ ไม่มีผลประโยชน์ หรือส่วนได้ส่วนเสีย
        ไม่ว่าทางตรงหรือทางอ้อม ทั้งในด้านการเงิน และการบริหาร ซึ่งรวมถึงไม่เป็นลูกค้า
        คู่ค้า ผู้จัดหาวัตถุดิบ เจ้าหนี้/ลูกหนี้การค้า เจ้าหนี้/ลูกหนี้เงินให้กู้ยืมของบริษัท
        บริษัทในเครือ บริษัทร่วม บริษัทย่อย
        หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

    4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
        บริษัทย่อย หรือบุคคลที่อาจมีความขัดแย้ง
        และไม่ได้รับการแต่งตั้งให้เป็นตัวแทนเพื่อรักษาผลประโยชน์

3.  การแต่งตั้งกรรมการเป็นไปตามวาระที่กำหนดไว้โดยเจาะจง โดยเน้นมีความโปร่งใส
    และชัดเจน ทั้งนี้การเสนอชื่อกรรมการเพื่อการเลือกตั้งจะต้องมีข้อมูลประวัติของบุคคลนั้น
    และมีรายละเอียดที่เพียงพอชัดเจน เพื่อประโยชน์ในการคัดสรร

4.  เปิดเผยประวัติของกรรมการทุกคนโดยละเอียดต่อสาธารณชน
    และทุกครั้งที่มีการเปลี่ยนแปลงกรรมการ

5.  ประธานคณะกรรมการบริษัทไม่เป็นประธานหรือสมาชิกของคณะกรรมการชุดย่อยต่างๆ
    เพื่อให้การทำหน้าที่ของคณะกรรมการชุดย่อยมีความเป็นอิสระ

6.  คณะกรรมการชุดย่อยต้องจัดให้มีการประชุมเป็นประจำอย่างน้อยปีละ 2 ครั้ง

คุณสมบัติของคณะกรรมการบริษัท

1.  ต้องมีคุณสมบัติไม่ขัดต่อพระราชบัญญัติบริษัทมหาชนจำกัด

2.  มีภาวะผู้นำ วิสัยทัศน์กว้างไกล มีคุณธรรม จริยธรรม และมีประวัติการทำงานที่ดี

3.  เป็นผู้ที่มีความสนใจในกิจการของบริษัท และสามารถอุทิศเวลาให้ได้อย่างพอเพียง

4.  กรรมการบริษัทต้องผ่านการสรรหา และคัดเลือกจากคณะกรรมการสรรหา
    และกำหนดค่าตอบแทนของบริษัท และผ่านการแต่งตั้งจากที่ประชุมผู้ถือหุ้น

5.  ต้องเป็นผู้ที่ไม่ประกอบกิจการหรือเข้าร่วมในกิจการอันมีสภาพอย่างเดียวกัน
    และเป็นการแข่งขันกับกิจการของบริษัท ไม่ว่าจะทำเพื่อประโยชน์ตน หรือประโยชน์ผู้อื่น

บทบาท หน้าที่ และความรับผิดชอบของประธานกรรมการ

1.  รับผิดชอบในฐานะผู้นำของคณะกรรมการในการกำกับ ติดตาม
    ดูแลการบริหารงานของคณะกรรมการบริหาร และคณะอนุกรรมการอื่น ๆ
    ให้บรรลุวัตถุประสงค์ตามแผนงานที่กำหนดไว้

2.  เป็นประธานการประชุมคณะกรรมการและผู้ถือหุ้นของบริษัท

3.  เป็นผู้ลงคะแนนเสียงชี้ขาดในกรณีที่
    ที่ประชุมคณะกรรมการบริษัทมีการลงคะแนนเสียงและคะแนนเสียง 2 ฝ่ายเท่ากัน

บทบาท หน้าที่ และความรับผิดชอบของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
    และตามมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท
    และมีความรับผิดชอบต่อผู้ถือหุ้น

2.  กำหนดนโยบาย และทิศทางการดำเนินงานของบริษัท
    และกำกับควบคุมดูแลให้ฝ่ายบริหารดำเนินงานตามนโยบายของบริษัทให้มีประสิทธิภาพและประสิทธิผล
    ภายใต้การกำกับดูแลกิจการที่ดี เพื่อมุ่งสู่ผลสูงสุดให้แก่บริษัท และผู้ถือหุ้น

3.  ดำเนินการให้บริษัทมีระบบบัญชี การรายงานทางการเงิน การควบคุมภายใน
    และการตรวจสอบภายในที่มีประสิทธิผล และเชื่อถือได้

4.  มีส่วนร่วมในการดำเนินการเรื่องการบริหารความเสี่ยง
    โดยจัดให้มีแนวทางและมาตรการบริหารความเสี่ยงที่เหมาะสมเพียงพอ
    และมีการติดตามอย่างสม่ำเสมอ

5.  ควบคุม ดูแลให้ฝ่ายบริหารมีการปฏิบัติต่อผู้มีส่วนได้เสียทุกฝ่ายอย่างมีจริยธรรมและเท่าเทียมกัน

6.  กรรมการที่เป็นอิสระ
    มีความพร้อมที่จะใช้ดุลยพินิจของตนอย่างเป็นอิสระในการพิจารณาแผนกำหนดกลยุทธ์
    การบริหารงาน การใช้ทรัพยากร
    การแต่งตั้งกรรมการและรวมถึงการกำหนดมาตรฐานการดำเนินกิจการ
    เพื่อเพิ่มมูลค่าทางเศรษฐกิจสูงสุดให้แก่บริษัท และผู้ถือหุ้น

7.  ทบทวนนโยบายการกำกับดูแลกิจการที่ดีอย่างสม่ำเสมอ

8.  จัดให้มีเลขานุการบริษัท เพื่อช่วยดำเนินกิจกรรมต่าง ๆ ของคณะกรรมการ และบริษัท ได้แก่
    การประชุมคณะกรรมการและผู้ถือหุ้น
    ตลอดจนการให้คำแนะนำแก่กรรมการและบริษัทในการปฏิบัติตนและดำเนินการให้ถูกต้องตามกฎหมาย
    และระเบียบที่เกี่ยวข้องต่าง ๆ อย่างสม่ำเสมอ
    อีกทั้งดูแลให้กรรมการและบริษัทมีการเปิดเผยข้อมูลสารสนเทศอย่างถูกต้อง

9.  จัดให้มีบทบัญญัติเกี่ยวกับจรรยาบรรณทางธุรกิจ จริยธรรมทางธุรกิจ จริยธรรมของกรรมการ
    ผู้บริหาร และพนักงาน เพื่อเป็นแนวทางปฏิบัติภายในบริษัท

10. งดซื้อขายหลักทรัพย์ก่อนการประกาศแจ้งข่าวงบการเงินอย่างน้อย 1 เดือน
    และหลังจากประกาศแจ้งข่าวงบการเงินอย่างน้อย 3 วัน

11. รายงานการถือหลักทรัพย์ของตน และสามีภรรยา
    บุตรธิดาที่ยังไม่บรรลุนิติภาวะของตนต่อที่ประชุมคณะกรรมการทุกครั้งที่มีการเปลี่ยนแปลง
    และต้องแจ้งให้บริษัททราบโดยมิชักช้า เมื่อมีกรณีดังต่อไปนี้

    1.  มีส่วนได้เสียไม่ว่าโดยตรง หรือโดยอ้อมในสัญญาใด ๆ ที่บริษัททำขึ้นระหว่างรอบปีบัญชี

    2.  ถือหุ้น หุ้นกู้ หรือหุ้นบุริมสิทธิ์ในบริษัท และบริษัทในเครือ

12. คณะกรรมการบริษัทจัดทำการประเมินผลงานตนเองเป็นประจำทุก ๆ ปี
    เพื่อทบทวนว่าได้มีการกำกับดูแลให้มีการกำหนด และ/หรือ ดำเนินการต่างๆ ได้อย่างเพียงพอ
    และใช้เป็นข้อมูลสนับสนุนฝ่ายบริหารนำไปปรับปรุง/พัฒนา
    การบริหารจัดการให้มีประสิทธิภาพมากยิ่งขึ้น
    โดยใช้แบบฟอร์มที่บริษัทฯปรับปรุงจากตัวอย่างแบบประเมินตนเองของคณะกรรมการของตลาดหลักทรัพย์แห่งประเทศไทย
    ตามความเหมาะสมและสอดคล้องกับลักษณะเฉพาะของคณะกรรมการบริษัทฯ
    และแจ้งผลประเมินให้คณะกรรมการบริษัทฯ ทราบและวิเคราะห์ผลการประเมิน
    เพื่อนำไปสู่การดำเนินการของฝ่ายบริหาร

จำนวนครั้งของการประชุมคณะกรรมการ
และจำนวนครั้งที่กรรมการแต่ละรายเข้าประชุมคณะกรรมการบริษัท

  ------ ----------------------------- ------ ------- ------- ------ ------
  ลำดับ   รายชื่อคณะกรรมการ               ครั้งที่ 1 ครั้งที่ 2  ครั้งที่ 3  ครั้งที่ 4 รวม

  1      รศ.ดร.สมชาย ภคภาสน์วิวัฒน์                                  4
         (ประธาน)                                                    

  2      นายทัชชะพงศ์ ประเวศวรารัตน์                                 4

  3      นายณรงค์ ทัศนนิพันธ์                                         4

  4      นายศิวะ แสงมณี                                            4

  5      นายสมควร วัฒกีกุล                                          2

  6      นายสมควร มูสิกอินทร์                                        4

  7      นายเผด็จ รุจิขจรเดช                                        4

  8      นายกมล สิงห์โตแก้ว                                         4

  9      นางสาวณัฐฐวรรณ ทัศนนิพันธ์                                   4

  ลำดับ   รายชื่อคณะกรรมการ (ต่อ)          ครั้งที่ 1 ครั้งที่ 2  ครั้งที่ 3  ครั้งที่ 4 รวม

  10     Mr. Zaw Zaw Aye                                         4
  ------ ----------------------------- ------ ------- ------- ------ ------

 หมายถึง เข้าร่วมประชุม

 หมายถึง ไม่เข้าร่วมประชุม

บทบาท หน้าที่ และความรับผิดชอบของกรรมการผู้จัดการใหญ่และประธานเจ้าหน้าที่บริหาร

1.  จัดทำนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณประจำปีของบริษัทฯ และบริษัทย่อย เสนอให้คณะกรรมการบริษัทฯ
    อนุมัติ

2.  ดำเนินการให้เป็นไปตามนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณประจำปีของบริษัทฯ และบริษัทย่อย ตามที่คณะกรรมการบริษัทฯ อนุมัติ

3.  รายงานผลงานและผลประกอบการประจำเดือนและไตรมาสของบริษัทฯ และบริษัทย่อย
    เทียบกับแผนและงบประมาณ ให้คณะกรรมการบริษัทฯ รับทราบพร้อมเสนอข้อแนะ

4.  อนุมัติค่าใช้จ่ายได้ไม่เกิน 5 ล้านบาทต่อครั้ง โดยต้องรายงานให้คณะกรรมการบริษัทฯ ทราบ

5.  อนุมัติโครงการลงทุนในวงเงินไม่เกิน 50 ล้านบาท โดยโครงการลงทุนนั้น
    ต้องเป็นโครงการลงทุนที่เกี่ยวข้องกับธุรกิจหลักของบริษัทฯ
    และมีอัตราผลตอบแทนการลงทุนโครงการ (IRR Project) ไม่น้อยกว่าร้อยละ 15
    และรายงานคณะกรรมการบริหารทราบ เว้นแต่ โครงการลงทุนที่ไม่เป็นไปตามเกณฑ์ข้างต้น
    ให้เสนอคณะกรรมการบริหารพิจารณาอนุมัติ ทั้งนี้ ให้รวมถึงโครงการลงทุนเพื่อการบำรุงรักษา
    การปรับปรุงประสิทธิภาพ หรือการทดแทนเครื่องจักรเดิม

6.  อนุมัติให้ปรับปรุง เปลี่ยนแปลงและแก้ไขโครงสร้างองค์กร ระดับแผนกลงไป

7.  เรื่องอื่นๆ ที่คณะกรรมการบริษัทฯ มอบหมาย

  ทั้งนี้ การใช้อำนาจหน้าที่ของกรรมการผู้จัดการใหญ่และประธานเจ้าหน้าที่บริหาร ไม่รวมถึง
  (ต้องไม่ขัดแย้งกับกฎเกณฑ์ของ ก.ล.ต.)
  อำนาจในการอนุมัติรายการที่ทำให้กรรมการผู้จัดการใหญ่และประธานเจ้าหน้าที่บริหาร
  หรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
  รวมทั้งรายการที่กำหนดให้ขอความเห็นชอบจากที่ประชุมคณะกรรมการบริษัทฯ หรือที่ประชุมผู้ถือหุ้น
  เช่น รายการที่เกี่ยวโยงกัน หรือการได้มาหรือจำหน่ายไปซึ่งสินทรัพย์ของบริษัทฯ และบริษัทย่อย
  เป็นต้น

8.  ปฏิบัติตามระเบียบการจัดซื้อของบริษัทซึ่งอนุมัติเมื่อวันที่ 1 มีนาคม 2549

การประเมินผลการปฏิบัติหน้าที่ของกรรมการผู้จัดการใหญ่และประธานเจ้าหน้าที่บริหาร

คณะกรรมการบริษัทฯ
กำหนดให้มีการประเมินผลการปฏิบัติงานของกรรมการผู้จัดการใหญ่และประธานเจ้าหน้าที่บริหารเป็นประจำทุกปี
โดยใช้เป้าหมายและหลักเกณฑ์ในการประเมินที่เชื่อมโยงกับความสำเร็จของแผนยุทธศาสตร์
เพื่อพิจารณากำหนดค่าตอบแทนและเงินรางวัลจูงใจที่เหมาะสม

ในปี 2557 ผลการประเมินการปฏิบัติหน้าที่ของกรรมการผู้จัดการใหญ่และประธานเจ้าหน้าที่บริหาร
ออกมาอยู่ในเกณฑ์ดีมาก

การพัฒนากรรมการและผู้บริหาร

คณะกรรมการบริษัทฯ ได้ส่งเสริม
สนับสนุนให้มีการฝึกอบรมและการให้ความรู้ที่เกี่ยวข้องแก่กรรมการและผู้บริหาร
เพื่อให้มีการปรับปรุงการปฏิบัติงานอย่างต่อเนื่อง อาทิเช่น
ส่งเสริมให้มีการพบปะระหว่างกรรมการและผู้บริหารระดับสูง
เพื่อแลกเปลี่ยนความคิดเห็นซึ่งกันและกัน
ส่งเสริมให้จัดทำแผนพัฒนาศักยภาพผู้บริหารระดับกรรมการผู้จัดการใหญ่ รองกรรมการผู้จัดการใหญ่
และกรรมการผู้ช่วยผู้จัดการใหญ่
โดยมอบหมายให้คณะกรรมการสรรหาและกำหนดค่าตอบแทนติดตามการจัดทำแผนสืบทอดตำแหน่งงานของกรรมการผู้จัดการใหญ่
และรองกรรมการผู้จัดการใหญ่ เพื่อมั่นใจได้ว่าบริษัทฯ
มีผู้บริหารที่มีความรู้ความสามารถเพียงพอต่อการปฏิบัติหน้าที่ ดังนี้

1.  คณะกรรมการบริษัทฯ กำหนดให้มีแผนพัฒนาศักยภาพผู้บริหาร เพื่อจัดทำแผนสืบทอดตำแหน่งงาน
    ประกอบด้วย กรรมการผู้จัดการใหญ่ และกรรมการรองผู้จัดการใหญ่

2.  คณะกรรมการสรรหาและกำหนดค่าตอบแทน พิจารณากำหนดความรู้ ความสามารถ
    (Competency) ประสบการณ์ของแต่ละตำแหน่งงาน
    เพื่อคัดเลือกผู้บริหารที่มีคุณสมบัติสอดคล้องตามที่กำหนด
    สามารถสืบทอดงานของแต่ละตำแหน่งงานได้

3.  มอบหมายให้รองกรรมการผู้จัดการใหญ่กลุ่มงานบริหาร ทำหน้าที่ดูแลติดตามการอบรม
    และพัฒนาความรู้ ความสามารถของผู้สืบทอดตำแหน่งกรรมการผู้จัดการใหญ่

4.  กรรมการผู้จัดการใหญ่
    รายงานผลการปฏิบัติงานและผลการพัฒนาตามแผนพัฒนารายบุคคลของผู้บริหารที่มีคุณสมบัติสอดคล้องต่อคณะกรรมการสรรหาและกำหนดค่าตอบแทนปีละ
    2 ครั้ง

5.  คณะกรรมการสรรหาและกำหนดค่าตอบแทน
    ทบทวนและสรุปผลการจัดทำแผนการสืบทอดตำแหน่งของกรรมการผู้จัดการใหญ่
    และรองกรรมการผู้จัดการใหญ่ เป็นประจำ และรายงานคณะกรรมการบริษัทฯ ทราบปีละ 2
    ครั้ง

ในปี 2557 กรรมการบริษัท,
กรรมการผู้จัดการใหญ่และประธานเจ้าหน้าที่บริหารได้เข้าอบรมเพื่อเพิ่มความรู้ต่าง ๆ ในเรื่องดังนี้

1.  หลักสูตรนักบริหารระดับสูง 'ธรรมศาสตร์เพื่อสังคม นมธ.รุ่น 4

2.  หลักสูตร Leadership Development Program (LDP) รุ่น 2

    1.  คณะกรรมการบริหาร

  รายนามคณะกรรมการบริหาร

  ---- ----------------- ------------------- -----------------------------
  1.   นายณรงค์           ทัศนนิพันธ์             กรรมการผู้จัดการใหญ่

  2.   นายทัชชะพงศ์        ประเวศวรารัตน์        กรรมการบริหาร

  3.   นายเผด็จ           รุจิขจรเดช            กรรมการบริหาร

  4.   นายกมล            สิงห์โตแก้ว            กรรมการบริหาร

  5.   Mr. Zaw Zaw Aye                       กรรมการบริหาร

  6.   นางสาวณัฐฐวรรณ     ทัศนนิพันธ์             กรรมการบริหาร
  ---- ----------------- ------------------- -----------------------------

 บทบาท หน้าที่ และความรับผิดชอบของคณะกรรมการบริหาร 

กำหนดนโยบาย ทิศทาง กลยุทธ์
และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ
แผนธุรกิจ งบประมาณ และอำนาจการบริหารต่างๆ
ของบริษัทเพื่อเสนอให้คณะกรรมการบริษัทเห็นชอบ และตรวจสอบติดตามนโยบาย
และแนวทางการบริหารงานด้านต่างๆ ของบริษัทที่กำหนดให้เป็นไปอย่างมีประสิทธิภาพ
ผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้
ดำเนินการจัดทำธุรกรรมทางการเงินกับสถาบันการเงิน และดำเนินการอื่น ๆ
ตามที่คณะกรรมการบริษัทมอบหมาย

8.3 เลขานุการบริษัท

หน้าที่ของเลขานุการบริษัท

1.  ให้คำแนะนำแก่กรรมการเกี่ยวข้องข้อกฎหมาย กฎเกณฑ์และระเบียบปฏิบัติต่าง ๆ ที่เกี่ยวข้อง

2.  ดูแลให้บริษัทมีการปฏิบัติตามกฎหมายข้อบังคับบริษัท
    ระเบียบที่เกี่ยวข้องและหลักการกำกับดูแลกิจการที่ดี

3.  จัดการประชุมตามที่กฎหมายและข้อบังคับกำหนด
    จัดทำและเก็บรักษาทะเบียนกรรมการหนังสือนัดประชุมคณะกรรมการและรายงานประจำปีของบริษัท
    หนังสือนัดประชุมผู้ถือหุ้น และรายงานการประชุมผู้ถือหุ้น
    รวมถึงประสานงานให้มีการปฏิบัติตามมติคณะกรรมการหรือมติผู้ถือหุ้นอย่างมีประสิทธิภาพ

4.  ดูแลให้มีการเปิดเผยข้อมูลและรายงานสารสนเทศต่อหน่วยงานที่กำกับดูแล

5.  ติดต่อและสื่อสารกับผู้ถือหุ้นและหน่วยงานกำกับดูแลที่เกี่ยวข้อง

6.  จัดทำข้อมูลเพื่อส่งเสริมให้กรรมการเข้าร่วม ฝึกอบรมหลักสูตรต่าง ๆ
    เพื่อใช้ประโยชน์ต่อการปฏิบัติหน้าที่ของกรรมการ

7.  ภารกิจอื่น ๆ ตามที่คณะกรรมการบริษัทมอบหมาย

ประวัติของเลขานุการบริษัท

นายเอนก ศรีทับทิม เป็นเลขานุการบริษัท สามารถดูรายละเอียดประวัติได้ตามเอกสารแนบ 1 หน้า
95

4.  ค่าตอบแทนกรรมการและผู้บริหาร

ในการกำหนดค่าตอบแทนกรรมการบริษัท
ให้คณะกรรมการสรรหาและพิจารณาผลตอบแทนพิจารณากำหนดค่าตอบแทนตามแนวทางดังต่อไปนี้

1.  ค่าตอบแทนกรรมการ

ค่าตอบแทนของคณะกรรมการบริษัท
ให้พิจารณาจากหน้าที่ความรับผิดชอบของคณะกรรมการและการทำงานของกรรมการ
โดยได้รับการอนุมัติจากผู้ถือหุ้น

ให้คณะกรรมการสรรหาฯ พิจารณาถึงประเภทค่าตอบแทน
วิธีการจ่ายค่าตอบแทนและจำนวนค่าตอบแทนกรรมการ
และนำเสนอคณะกรรมการบริษัทเพื่อให้ความเห็นชอบและนำเสนอต่อที่ประชุมผู้ถือหุ้น เพื่ออนุมัติ

ในการพิจารณาค่าตอบแทนดังกล่าวคณะกรรมการสรรหาฯ
จะต้องคำนึงให้สอดคล้องกับหน้าที่ความรับผิดชอบ ความตั้งใจของกรรมการ
โดยอัตราที่จ่ายค่าตอบแทนเทียบกับบริษัทที่ประกอบธุรกิจใกล้เคียงกัน
โดยที่ค่าตอบแทนดังกล่าวต้องอยู่ในระดับที่เหมาะสมและเพียงพอที่จะจูงใจและรักษากรรมการที่มีคุณภาพไว้

ให้คณะกรรมการสรรหาฯ
เป็นผู้พิจารณาและกำหนดค่าตอบแทนประธานเจ้าหน้าที่บริหารในฐานะผู้บริหารด้วย
โดยใช้หลักเกณฑ์เดียวกันกับกรรมการ

2.  ประเภทค่าตอบแทน ควรประกอบด้วย 3 ส่วน

  2.1 ค่าเบี้ยประชุม
  เพื่อสะท้อนการทำงานของกรรมการและเพื่อจูงใจให้กรรมการปฏิบัติหน้าที่โดยการเข้าประชุมอย่างสม่ำเสมอ

  2.2 ค่าตอบแทนประจำเดือน เพื่อสะท้อนถึงหน้าที่และความรับผิดขอบของกรรมการ

  2.3 ค่าตอบแทนโบนัส โดยขึ้นกับผลการดำเนินงานของบริษัทในแต่ละปี

  3. วิธีการจ่ายค่าตอบแทน

  3.1 ค่าเบี้ยประชุม
  ให้จ่ายกับกรรมการและกรรมการเฉพาะด้านทุกท่านที่เข้าประชุม(ทั้งกรรมการอิสระ
  กรรมการที่ไม่เป็นผู้บริหาร กรรมการที่เป็นผู้บริหาร และกรรมการเฉพาะด้าน)

  3.2 ค่าตอบแทนประจำเดือน ให้จ่ายเป็นประจำเดือนสำหรับกรรมการอิสระ
  ยกเว้นกรรมการที่เป็นผู้บริหาร

  3.3 ค่าตอบแทนโบนัส ให้จ่ายเป็นรายปี ขึ้นอยู่กับผลการดำเนินงานของบริษัท
  โดยกรณีจ่ายให้กับกรรมการอิสระเท่านั้น ยกเว้นกรรมการที่เป็นผู้บริหาร

  ตารางแสดงค่าตอบแทนกรรมการและผู้บริหาร

+---------------------+-----+--------+-----+---------+-----+--------+
|                     | ปี   |        | ปี   |         | ปี   |        |
|                     | 2   |        | 2   |         | 2   |        |
|                     | 555 |        | 556 |         | 557 |        |
+=====================+=====+========+=====+=========+=====+========+
|                     | จำ  | ค่า     | จำ  | ค       | จำ  | ค่า     |
|                     | นวน | ตอบแทน | นวน | ่าตอบแทน | นวน | ตอบแทน |
|                     |     |        |     |         |     |        |
|                     |     | (บาท)  |     | (บาท)   |     | (บาท)  |
+---------------------+-----+--------+-----+---------+-----+--------+
| ค่าตอบแทนผู้บริหาร      | 11  | 27,1   | 10  | 29,     | 10  | 36,8   |
|                     |     | 10,497 |     | 635,004 |     | 57,410 |
| เงินเดือน             |     |        |     |         |     |        |
+---------------------+-----+--------+-----+---------+-----+--------+
| ค่าต                 | 9   | 6      | 10  | 755,000 | 10  | 8      |
| อบแทนกรรมการบริษัทและ |     | 40,000 |     |         |     | 00,000 |
|                     |     |        |     | 580,000 |     |        |
| ค่าเบี้ยประชุม          |     | 4      |     |         |     | 6      |
|                     |     | 80,000 |     | 580,000 |     | 20,000 |
| - รศ.ดร.สมชาย       |     |        |     |         |     |        |
| ภคภาสน์วิวัฒน์          |     | 4      |     | 460,000 |     | 6      |
|                     |     | 80,000 |     |         |     | 20,000 |
| - นายสมควร วัฒกีกุล    |     |        |     | 100,000 |     |        |
|                     |     | -      |     |         |     | 6      |
| - นายสมควร มูสิกอินทร์  |     |        |     | 85,000  |     | 20,000 |
|                     |     | 3      |     |         |     |        |
| - นายศิวะ แสงมณี      |     | 60,000 |     | 65,000  |     | 20,000 |
|                     |     |        |     |         |     |        |
| - นายทัชชะพงศ์        |     | 3      |     | 65,000  |     | 20,000 |
| ประเวศวรารัตน์        |     | 00,000 |     |         |     |        |
|                     |     |        |     | 65,000  |     | 20,000 |
| - นายณรงค์ ทัศนนิพันธ์   |     | 2      |     |         |     |        |
|                     |     | 20,000 |     | 65,000  |     | 20,000 |
| - นายเผด็จ รุจิขจรเดช  |     |        |     |         |     |        |
|                     |     | 2      |     | 2,      |     | 20,000 |
| - นายกมล สิงห์โตแก้ว   |     | 20,000 |     | 815,000 |     |        |
|                     |     |        |     |         |     | 20,000 |
| - นางสาวณัฐฐวรรณ     |     | 2      |     |         |     |        |
| ทัศนนิพันธ์             |     | 00,000 |     |         |     | 2,7    |
|                     |     |        |     |         |     | 80,000 |
| - Mr. Zaw Zaw Aye   |     | 2      |     |         |     |        |
|                     |     | 20,000 |     |         |     |        |
| รวม                 |     |        |     |         |     |        |
|                     |     | 3,1    |     |         |     |        |
|                     |     | 20,000 |     |         |     |        |
+---------------------+-----+--------+-----+---------+-----+--------+

(ในปี 2555-2557 นายเอนก ศรีทับทิม ได้ค่าตอบแทนในตำแหน่งเลขานุการบริษัทปีละ จำนวน
220,000 บาท, 65,000 บาท และ 20,000 บาท ตามลำดับ)

8.5 บุคลากร

บริษัทฯ ดำเนินนโยบายรักษาบุคลากรและพัฒนาความรู้ให้กับบุคลากร
ทำให้มีทีมงานที่เชี่ยวชาญและสามารถออกแบบผลิตภัณฑ์ในรูปแบบใหม่ ๆ
และพัฒนากระบวนการทำงานให้สามารถลดการสูญเสีย
และขณะเดียวกันก็เกิดประสิทธิภาพสูงสุดในการทำงาน

8.5.1 ค่าตอบแทนและจำนวนพนักงาน

ณ วันที่ 31 ธันวาคม 2557 กลุ่มบริษัทฯมีพนักงานรวมทั้งสิ้น 980 คน
โดยแบ่งตามสายงานหลักได้ดังนี้

  -----------------------------------------------------------------------
  สายงานหลัก                                           จำนวนพนักงาน
  --------------------------------------------------- -------------------
  สายงานโครงการ                                       830

  สายงานการตลาดและวิศวกรส่วนกลาง                        5

  สายงานสนับสนุนซ่อมบำรุง                                 80

  สายงานบริหารและสำนักงาน                               65

  รวม                                                 980
  -----------------------------------------------------------------------

บริษัทจ่ายค่าตอบแทนให้พนักงานในรูปเงินเดือน ในปี 2557 เป็นจำนวน 269.50 ล้านบาท

บริษัทจ่ายค่าตอบแทนให้พนักงานที่ไม่ใช่รูปเงินเดือน เมื่อวันที่ 20 กุมภาพันธ์ 2547
บริษัทได้จดทะเบียนกองทุนสำรองเลี้ยงชีพ ภายใต้การจัดการของบริษัทหลักทรัพย์จัดการกองทุน
เอ็มเอฟซี จำกัด (มหาชน) โดยบริษัทเริ่มจ่ายเงินสมทบกองทุนสำรองเลี้ยงชีพตั้งแต่เดือนมีนาคม
2547

บริษัทฯ ได้จัดให้มีความสัมพันธ์ขึ้นภายในบริษัท โดยมีการจัดตั้งกลุ่ม SEAFCO SPIRIT
ขึ้นมาเพื่อทำกิจกรรมสัมพันธ์ภายในหมู่พนักงาน ให้มีความรักในองค์กร
รวมทั้งให้ความรู้เกี่ยวกับการออมทรัพย์เพื่อให้มีการใช้จ่ายแบบพอเพียง
โดยยึดหลักเศรษฐกิจพอเพียง บริษัทฯ
ได้มีการให้สวัสดิการอาหารกลางวันกับพนักงานที่อยู่ภายในสำนักงาน รวมทั้งมีรถรับส่งพนักงาน
ซึ่งบริษัทฯ เล็งเห็นถึงค่าครองชีพในปัจจุบันที่สูงขึ้น
จึงเข้าช่วยเหลือพนักงานให้มีเงินเหลือจากการใช้จ่าย

จากการที่บริษัทฯ ได้ร่วมกับสถาบันพลังจิตตานุภาพ จัดตั้งครูสมาธิสาขาที่ 43
ซึ่งได้สนับสนุนให้พนักงานเข้าอบรมในหลักสูตรครูสมาธิ ซึ่งบริษัทฯ
เห็นว่าจะได้พัฒนาพนักงานให้มีจิตใจที่สงบและมีผลกับการทำงานและในชีวิตส่วนตัว

2.  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

ไม่มี

8.5.3 ข้อพิพาทด้านแรงงานที่สำคัญในระยะ 3 ปีที่ผ่านมา

ไม่มี

3.  นโยบายในการพัฒนาพนักงาน

  บริษัทมีนโยบายในการพัฒนาพนักงาน โดยสามารถจำแนกได้เป็น 3 ด้าน ดังนี้

ด้านการพัฒนาความรู้ความสามารถ

-   บริษัทมีการจัดสรรงบประมาณเพื่อทำวิจัยร่วมกับอาจารย์และนักศึกษาของสถาบันการศึกษา
    โดยทางสถาบันการศึกษาจะเน้นการวิจัยและค้นคว้าด้านวิชาการ
    ในขณะที่บริษัทจะเป็นการค้นคว้าด้านการปฏิบัติการจากงานรับเหมาก่อสร้างที่บริษัทรับจ้างดำเนินการจริง

-   บริษัทจัดส่งผู้บริหารและวิศวกรเข้าร่วมการประชุมด้านวิชาการที่มีจัดขึ้นทั้งภายในประเทศและต่างประเทศตลอดเวลา
    เพื่อศึกษาการเปลี่ยนแปลง และการพัฒนาการด้านการก่อสร้าง
    อันจะทำให้บริษัทสามารถพัฒนาขั้นตอนและรูปแบบการก่อสร้างตลอดเวลา และในปี 2555
    บริษัทฯ ได้ส่งตัวแทนบริษัท คือ นายซอว์ ซอว์ เอ้
    เข้าร่วมเป็นเลขาธิการคณะกรรมการจัดงานประชุมอุโมงค์โลก ที่ได้จัดประชุม ณ
    ศูนย์ประชุมแห่งชาติสิริกิตต์ เพื่อเป็นการพัฒนางานวิศวกรรมปฐพีของประเทศเข้าสู่ระดับโลก

-   บริษัทจัดส่งวิศวกรและพนักงานเข้าร่วมอบรมในเรื่องที่เกี่ยวข้องกับหน้าที่ที่ปฏิบัติงานอย่างสม่ำเสมอ

-   บริษัทมีโครงการจัดอบรมพนักงานภายใน โดยเชิญวิทยากรที่มีชื่อเสียงในด้านต่างๆ
    จากภายนอก เพื่อให้ความรู้แก่พนักงานอย่างสม่ำเสมอ เช่น
    การอบรมให้ความรู้เกี่ยวกับความปลอดภัย การซ่อมบำรุงเครื่องจักรและอุปกรณ์ เป็นต้น

-   บริษัทฯ ได้ร่วมมือกับ HONGKONG UNIVERSITY OF SCIENCE AND TECHNOLOGY
    เพื่อมอบทุนการศึกษาในระดับปริญญาโท สาขาวิศวกรรมปฐพีให้กับพนักงานของบริษัท

-   บริษัทมีนโยบายให้ทุนการศึกษากับพนักงานที่จบการศึกษาระดับปริญญาตรี
    เข้าศึกษาต่อในระดับปริญญาโทในทุกสาขาวิชาชีพ เช่น วิศวกรรม บัญชี บริหารงานบุคคล
    เป็นต้น โดยผู้ที่จะได้รับทุนการศึกษาจะต้องผ่านการอบรมในหลักสูตรครูสมาธิแล้ว

-   บริษัทมีนโยบายการฝึกอบรมแก่พนักงานเพื่อให้ความรู้เกี่ยวกับนโยบายและแนวทางปฏิบัติในการต่อต้านการทุจริต
    คอร์รัปชั่นของบริษัท ตั้งแต่การทำการปฐมนิเทศพนักงานใหม่

-   บริษัทมีนโยบายให้ความรู้และฝึกอบรมพนักงานในเรื่องสิ่งแวดล้อม
    โดยกำหนดนโยบายและให้พนักงานที่เกี่ยวข้องกับการก่อสร้าง หน้างานและศูนย์ซ่อมบำรุง
    ให้ทราบแนวทางเกี่ยวกับสิ่งแวดล้อมที่จะกระทบ

ด้านสุขอนามัย

-   บริษัทจัดให้มีการตรวจสุขภาพของพนักงานเป็นประจำทุกปี โดยจัดร่วมกับโรงพยาบาล
    รวมทั้งการตรวจสายตา และสารเสพติด ซึ่งบริษัทได้รับหนังสือรับรองว่าเป็น
    “สถานประกอบการเข้มแข็ง” ที่ออกโดยศูนย์ปฏิบัติการต่อสู้เพื่อเอาชนะยาเสพติด

-   บริษัทจัดให้มีเครื่องแบบที่เหมาะสมให้กับเจ้าหน้าที่ที่ปฏิบัติงานเฉพาะ
    เช่นผู้ปฏิบัติหน้าที่ช่างซึ่งจะต้องเข้าไปติดตั้งและปรับแต่งเครื่องจักรและอุปกรณ์
    โดยจะไม่อนุญาตผู้ที่ไม่ได้สวมเครื่องแบบของช่างเข้าไปใช้งานเครื่องจักร
    เพื่อความปลอดภัยของเจ้าหน้าที่ที่ปฏิบัติงาน นอกจากนี้บริษัทยังจัดให้มีการสวมหมวก
    และรองเท้า Safety เพื่อความปลอดภัยระหว่างปฏิบัติงาน

ด้านความปลอดภัย

-   บริษัทส่งพนักงานเข้ารับการอบรมหลักสูตรความปลอดภัยวิชาชีพ
    และหลักสูตรการรักษาความปลอดภัยในการปฏิบัติหน้าที่ต่างๆ อย่างสม่ำเสมอ

-   บริษัทจัดให้มีการซ้อมการป้องกันอัคคีภัย

-   บริษัทจัดให้มีการรายงานเรื่องอุบัติเหตุที่เกิดขึ้นระหว่างปฏิบัติงาน
    พร้อมทั้งมาตรการในการแก้ไขและการป้องกันอุบัติเหตุที่อาจเกิดขึ้นในอนาคต

-   ในปี 2557 บริษัทได้จัดการอบรมให้แก่เจ้าหน้าที่ความปลอดภัย(จป.) และพนักงานของบริษัท
    ดังนี้

-   อบรมคณะกรรมการความปลอดภัย อาชีวอนามัยและสภาพแวดล้อมในการทำงาน

-   การดับเพลิงและการปฐมพยาบาลเบื้องต้น

-   การอบรมเจ้าหน้าที่ความปลอดภัยในการทำงานระดับหัวหน้างาน

    2.  นโยบายด้านความเป็นอยู่ และความสุขของพนักงาน

-   บริษัทมีบ้านพักให้พนักงานที่มีรายได้น้อยสามารถพักอาศัยได้
    โดยส่วนใหญ่จะเป็นพนักงานรายวันของบริษัท

-   บริษัทจัดโครงการอาหารกลางวันแก่พนักงาน โดยมีลักษณะเป็นคูปองอาหาร
    ซึ่งสามารถนำไปซื้ออาหารได้ในราคาที่ถูกลง
    และบริษัทจ่ายเงินสนับสนุนค่าอาหารเป็นมูลค่าครึ่งหนึ่ง

-   โครงการลดค่าใช้จ่ายในการเดินทางของพนักงาน โดยบริษัทมีรถรับ-ส่งพนักงานตามจุดต่างๆ
    เพื่อไปทำงานตามหน่วยงานของบริษัท

-   มีการส่งเสริมความรู้ด้านเศรษฐกิจพอเพียงตามรอยพระบาทสมเด็จพระเจ้าอยู่หัว ซึ่งในปี
    2556 ได้พาพนักงานเข้าร่วมงานเกษตรตามรอยพ่อ ซึ่งจัดโดยกลุ่มพัฒนาธุรกิจ
    สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว(องค์การมหาชน)

    2.  นโยบายการจ่ายผลตอบแทนพนักงาน

บริษัทกำหนดนโยบายการจ่ายผลตอบแทนพนักงานตามแต่ละหน้าที่ความรับผิดชอบ
โดยเทียบเคียงกับบริษัทที่ดำเนินธุรกิจใกล้เคียงกัน
โดยค่าตอบแทนดังกล่าวต้องอยู่ในระดับที่เหมาะสมและเพียงพอที่จะจูงใจและรักษาพนักงานที่มีคุณภาพไว้
ในการพิจารณาอัตราการขึ้นเงินเดือนจะพิจารณาจากผลประกอบการของบริษัทด้วย
และแจ้งให้พนักงานทราบทุกครั้งที่มีการพิจารณาในเรื่องนี้

9.  การกำกับดูแลกิจการ

    1.  นโยบายการกำกับดูแลกิจการ

คณะกรรมการบริษัทได้ให้ความสำคัญต่อการปฏิบัติตามหลักการกำกับดูแลกิจการที่ดี เพื่อความโปร่งใส
ความรับผิดชอบตามหน้าที่ของคณะกรรมการและผู้บริหาร และเพิ่มความเชื่อมั่นให้แก่ผู้ถือหุ้น
ผู้ลงทุนทุกฝ่ายจึงได้กำหนดนโยบายการกำกับดูแลกิจการที่ดี ดังนี้

1.  สิทธิของผู้ถือหุ้น : สิทธิและความเท่าเทียมกัน

คณะกรรมการบริษัทฯ มีนโยบายที่จะให้ผู้ถือหุ้นมีส่วนในการดูแลกิจการ
และให้ความเห็นเกี่ยวกับการดำเนินกิจการให้มากขึ้น จึงเปิดโอกาสให้ผู้ถือหุ้นได้รับสิทธิต่าง ๆ
ได้แก่ สิทธิในการได้รับสารสนเทศที่เพียงพอ ทันเวลา ในรูปแบบที่เหมาะสมต่อการตัดสินใจ,
สิทธิในการเข้าร่วมประชุมและออกเสียงลงคะแนนในที่ประชุมผู้ถือหุ้น
เพื่อตัดสินใจในการเปลี่ยนแปลงนโยบายที่สำคัญของบริษัทฯ
สิทธิในการเลือกตั้งและถอดถอนกรรมการ สิทธิในการให้ความเห็นชอบในการแต่งตั้งผู้สอบบัญชี
และสิทธิในส่วนแบ่งผลกำไร
ผู้ถือหุ้นมีสิทธิในความเป็นเจ้าของโดยควบคุมบริษัทผ่านการแต่งตั้งคณะกรรมการให้ทำหน้าที่แทนตน
ผู้ถือหุ้นมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัท
รวมทั้งการได้รับข่าวสารข้อมูลของกิจการอย่างเพียงพอเพื่อใช้ในการตัดสินใจ
ผู้ถือหุ้นมีสิทธิในการเข้าร่วมประชุมผู้ถือหุ้นเพื่อใช้สิทธิออกเสียงในที่ประชุมเพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัท เช่น การจัดสรรเงินปันผล
การกำหนดหรือแก้ไขข้อบังคับและหนังสือบริคณห์สนธิ
การลดทุนหรือเพิ่มทุนและการอนุมัติรายการพิเศษเป็นต้น

1.  บริษัทฯ จะส่งเอกสาร ข้อมูล วัน เวลา สถานที่และวาระการประชุม
    ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุม
    ให้กับผู้ถือหุ้นทุกคนได้ทราบเป็นการล่วงหน้าไม่น้อยกว่า 21 วัน
    รวมทั้งเผยแพร่ข้อมูลดังกล่าวไว้ใน website ของบริษัททั้งภาษาไทยและภาษาอังกฤษ

2.  บริษัทฯ กำหนดแนวปฏิบัติสำหรับระเบียบวาระการประชุมสามัญผู้ถือหุ้นประจำปี
    เพื่อให้เป็นไปตามหลักการกำกับดูแลกิจการที่ดีไว้ดังนี้

    1.  รับรองรายงานการประชุมครั้งที่ผ่านมา

    2.  รับทราบผลการดำเนินงานของบริษัทฯ ในรอบปีที่ผ่านมา

    3.  พิจารณาอนุมัติงบดุลและงบกำไรขาดทุน สำหรับรอบระยะเวลาบัญชีประจำปี สิ้นสุด ณ 31
        ธันวาคม ปีที่ผ่านมา

    4.  พิจารณาอนุมัติการจัดสรรกำไรจากผลการดำเนินงานปีที่ผ่านมา

    5.  พิจารณาเลือกตั้งกรรมการแทนกรรมการที่ออกตามวาระ

    6.  พิจารณาอนุมัติจ่ายค่าตอบแทนกรรมการ

    7.  พิจารณาแต่งตั้งผู้สอบบัญชีและกำหนดค่าตอบแทนการสอบบัญชีประจำปี

    8.  เรื่องอื่น ๆ โดยเปิดโอกาสให้ผู้ถือหุ้นซักถามประเด็นสำคัญที่อยู่ในความสนใจ และ/หรือ
        คณะกรรมการบริษัทฯ ตอบข้อซักถาม และ/หรือชี้แจงผู้ถือหุ้นทราบ โดยไม่มีการลงมติ

3.  บริษัทฯ อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่
    โดยจัดประชุมในวันทำการที่สำนักงานใหญ่ของบริษัท
    มีการคมนาคมสะดวกต่อการเดินทางของผู้ถือหุ้น จัดให้มีบุคลากรและเทคโนโลยีอย่างเพียงพอ
    สำหรับการตรวจสอบเอกสารและจัดให้มีอากรแสตมป์สำหรับผู้ถือหุ้นที่รับมอบฉันทะ

4.  บริษัทฯ
    ได้จัดสรรเวลาและส่งเสริมให้ผู้ถือหุ้นมีโอกาสในการแสดงความเห็นและตั้งคำถามต่อที่ประชุมในเรื่องที่เกี่ยวข้องกับบริษัทได้

5.  กรรมการและผู้บริหารระดับสูงของบริษัทฯ
    จะเข้าร่วมการประชุมผู้ถือหุ้นและร่วมตอบข้อซักถามต่อที่ประชุมผู้ถือหุ้นทุกครั้ง

2.  การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทฯ มีนโยบายที่จะให้ผู้ถือหุ้นมีส่วนการดูแลกิจการ
และให้ความเห็นเกี่ยวกับการดำเนินการให้มากขึ้น จึงเปิดโอกาสให้ผู้ถือหุ้นมีสิทธิต่างๆ
ขั้นพื้นฐานที่เท่าเทียมกัน

1.  เปิดโอกาสให้ผู้ถือหุ้นมีสิทธิเสนอเรื่องเพื่อบรรจุเป็นวาระในการประชุมผู้ถือหุ้น
    ตามหลักเกณฑ์ที่บริษัทฯ กำหนด ซึ่งได้เผยแพร่รายละเอียดในเว็บไซต์ของบริษัทฯ ที่
    http://www.seafco.co.th โดยให้เสนอมายังบริษัทฯ ภายในเดือนมีนาคม ของทุกปี

2.  เปิดโอกาสให้ผู้ถือหุ้นเสนอชื่อบุคคลเข้ารับการเลือกตั้งเป็นกรรมการตามหลักเกณฑ์ ที่บริษัทฯ
    กำหนด ซึ่งได้เผยแพร่รายละเอียดในเว็บไซต์ของบริษัทฯ ที่ http://www.seafco.co.th
    โดยให้เสนอมายังบริษัทฯ ภายในเดือนมีนาคม ของทุกปี

3.  บริษัทฯ ไม่มีการเพิ่มวาระการประชุมหรือเปลี่ยนแปลงข้อมูลสำคัญ
    โดยไม่ได้แจ้งให้ผู้ถือหุ้นทราบล่วงหน้า

4.  ผู้ถือหุ้นที่ไม่สามารถเข้าร่วมประชุมได้
    สามารถใช้หนังสือมอบฉันทะที่กำหนดทิศทางการลงคะแนนเสียงได้ โดยบริษัทฯ
    จะเสนอชื่อกรรมการอิสระอย่างน้อยหนึ่งคนเป็นทางเลือกในการมอบฉันทะของผู้ถือหุ้น

5.  คณะกรรมการเปิดโอกาสให้ผู้ถือหุ้นได้ใช้สิทธิในการแต่งตั้งกรรมการเป็นรายคน
    และสนับสนุนให้มีการใช้บัตรลงคะแนนเสียง เพื่อความโปร่งใสและตรวจสอบได้

6.  บริษัทฯ มีประกาศระเบียบเรื่องการปฏิบัติในการใช้ข้อมูลภายใน เพื่อป้องกันมิให้กรรมการ
    ผู้บริหาร และพนักงาน ใช้ข้อมูลภายใน เพื่อหาผลประโยชน์แก่ตนเอง
    หรือผู้อื่นในทางมิชอบโดยมีการแจ้งแนวทางและนโยบายให้ทุกคนในองค์กรถือปฏิบัติ
    และมีการติดตามอย่างสม่ำเสมอ

7.  คณะกรรมการและผู้บริหารจะต้องเปิดเผยข้อมูลเกี่ยวกับส่วนได้เสียและผู้เกี่ยวข้อง
    เพื่อให้คณะกรรมการได้พิจารณาธุรกรรมของบริษัทฯ ที่อาจมีความขัดแย้งทางผลประโยชน์
    และตัดสินใจเพื่อประโยชน์ของบริษัทฯ โดยรวม
    ทั้งนี้กรรมการและผู้บริหารที่มีส่วนได้ส่วนเสียกับธุรกรรมที่ทำกับบริษัทฯ
    ต้องไม่มีส่วนร่วมในการตัดสินใจทำธุรกรรมดังกล่าว
    ทั้งนี้ให้เป็นไปตามขั้นตอนหรือมาตรการการอนุมัติการทำรายการระหว่างกันของบริษัทฯ

8.  คณะกรรมการกำหนดนโยบายเรื่องการซื้อขายหลักทรัพย์ของบริษัทฯ
    และวิธีการรายงานเพื่อให้กรรมการ ผู้บริหาร
    และพนักงานที่มีส่วนรู้ข้อมูลภายในใช้เป็นแนวปฏิบัติ
    และกำหนดให้กรรมการและผู้บริหารที่มีหน้าที่รายงานการถือครองหลักทรัพย์ตามข้อกำหนดของสำนักงาน

9.  คณะกรรมการจัดทำรายงานการประชุมผู้ถือหุ้นให้เสร็จสมบูรณ์
    และแจ้งผู้ถือหุ้นทราบผ่านทางเว็บไซต์ของบริษัทฯ ภายใน 14 วันนับจากวันประชุม

3.  บทบาทของผู้มีส่วนได้เสีย

คณะกรรมการบริษัทฯ มีนโยบายที่จะส่งเสริมความร่วมมือระหว่าง บริษัทฯ
กับผู้มีส่วนได้เสียในการสร้างเสริมผลการดำเนินงานของบริษัทฯ ส่งเสริมให้เกิดความร่วมมือ
และดูแลผู้มีส่วนได้เสียตามสิทธิที่มีตามกฎหมายที่เกี่ยวข้อง

ผู้มีส่วนได้เสียของบริษัทฯ ได้แก่ ลูกค้า พนักงาน คู่ค้า ผู้ถือหุ้นหรือผู้ลงทุน เจ้าหนี้
คู่แข่งและชุมชนที่บริษัทตั้งอยู่ สังคมหรือภาครัฐ

1.  บริษัทฯ ได้จัดทำคู่มือจริยธรรมธุรกิจ และประกาศใช้เพื่อให้กรรมการ
    ผู้บริหารและพนักงานทุกคนได้รับทราบและปฏิบัติตามอย่างเคร่งครัด
    รวมทั้งได้กำหนดโทษในการที่ไม่ปฏิบัติตามไว้ในคู่มือพนักงาน

2.  บริษัทฯ
    มีนโยบายในการยกระดับคุณภาพชีวิตในสถานประกอบการของพนักงานทุกคนให้มีความเป็นอยู่ที่ดีขึ้นและมีความปลอดภัยในการทำงาน

3.  การรับแจ้งเบาะแสหรือข้อร้องเรียน เปิดโอกาสให้ผู้มีส่วนได้เสียทั้งภายในและภายนอกบริษัท
    แจ้งเบาะแสหรือข้อร้องเรียนเกี่ยวกับการกระทำผิดกฎหมาย ความถูกต้องของงบการเงิน
    ระบบควบคุมภายในที่บกพร่อง การผิดจรรยาบรรณ การทุจริตหรือคอร์รัปชั่น
    โดยผ่านกรรมการอิสระ หรือผ่านกรรมการผู้จัดการใหญ่ หรือผ่านฝ่ายบริหารบริษัท
    คณะกรรมการกำหนดกลไกคุ้มครองสิทธิของผู้แจ้งเบาะแสหรือข้อร้องเรียนดังกล่าวข้างต้น

4.  บริษัทฯ มีมาตรการชดเชยในกรณีที่ผู้มีส่วนได้เสียได้รับความเสียหายจากการที่บริษัทฯ
    ละเมิดสิทธิตามกฎหมายของผู้มีส่วนได้เสียไว้ในคู่มือจริยธรรมธุรกิจของบริษัทฯ

5.  บริษัทฯ ประกาศให้ทราบทั่วกันว่า กรรมการ
    ผู้บริหารและพนักงานที่รับทราบข้อมูลภายในที่มีนัยสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    จะต้องระงับการซื้อขายหลักทรัพย์ของบริษัทฯ ในช่วง 1 เดือนก่อนที่บริษัทฯ
    จะมีการประกาศผลการดำเนินงานหรือข้อมูลภายในนั้นจะเปิดเผยต่อสาธารณชนและหลังจากประกาศแจ้งข่าวงบการเงินอย่างน้อย
    3 วัน

4.  การเปิดเผยข้อมูลและความโปร่งใส

คณะกรรมการบริษัทฯ จะเปิดเผยข้อมูลสารสนเทศทางการเงินและอื่น ๆ
ที่เกี่ยวกับธุรกิจและผลประกอบการของบริษัทฯ ที่ตรงต่อความเป็นจริง ครบถ้วน เพียงพอ สม่ำเสมอ
ทันเวลา แสดงให้เห็นถึงสถานภาพทางการเงินและการประกอบการที่แท้จริงของบริษัทฯ
รวมทั้งอนาคตของธุรกิจของบริษัทฯ

คณะกรรมการบริษัทฯ มุ่งมั่นที่จะดูแลให้มีการปฏิบัติตามกฎหมาย ข้อบังคับ
และระเบียบที่เกี่ยวข้องกับการเปิดเผยข้อมูลและความโปร่งใสอย่างเคร่งครัด ดังนี้

1.  บริษัทฯ เผยแพร่ข้อมูลตามเกณฑ์ที่กำหนดผ่านช่องทางของตลาดหลักทรัพย์
    แบบแสดงรายการข้อมูลประจำปี (แบบ 56-1) และรายงานประจำปี (แบบ56-2)
    รวมทั้งเผยแพร่ผ่านทาง website ของบริษัทฯ ทั้งที่เป็นภาษาไทยและภาษาอังกฤษ

2.  คณะกรรมการรายงานผลการปฏิบัติตามนโยบายกำกับดูแลกิจการผ่านทางแบบแสดงรายการข้อมูลประจำปี
    (แบบ 56-1) และรายงานประจำปี (แบบ 56-2)

3.  เพื่อให้เป็นไปตามประกาศคณะกรรมการกำกับตลาดทุน เรื่องหลักเกณฑ์ เงื่อนไข
    และวิธีการรายงานการเปิดเผยข้อมูล เกี่ยวกับฐานะการเงินและผลการดำเนินงานของบริษัทฯ
    ที่ออกหลักทรัพย์ บริษัทฯ ได้กำหนดให้มีการเปิดเผยข้อมูลผ่านแบบแสดงรายการข้อมูลประจำปี
    (แบบ 56-1) ได้แก่ (1) ข้อมูลทั่วไป (2) ปัจจัยความเสี่ยง (3)
    ลักษณะการประกอบธุรกิจ (4) การประกอบธุรกิจของแต่ละสายผลิตภัณฑ์ (5)
    ทรัพย์สินที่ใช้ในการประกอบธุรกิจ (6) ข้อพิพาททางกฎหมาย (7) โครงสร้างเงินทุน (8)
    การจัดการ (9) การควบคุมภายใน (10) รายการระหว่างกัน (11)
    ฐานะการเงินและผลการดำเนินงาน (12) ข้อมูลอื่นที่เกี่ยวข้อง

4.  คณะกรรมการจัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่ไปกับรายงานของผู้สอบบัญชี

5.  คณะกรรมการมีการเปิดเผยรายชื่อ
    และบทบาทหน้าที่ของคณะกรรมการและคณะกรรมการชุดย่อย
    จำนวนครั้งของการประชุมและจำนวนครั้งที่กรรมการเข้าร่วมประชุมในแต่ละปี

6.  คณะกรรมการจะเปิดเผยค่าตอบแทนแต่ละประเภทที่แต่ละคนได้รับ
    รวมทั้งค่าตอบแทนจากการเป็นกรรมการบริษัทย่อย หรือหน้าที่อื่น เช่น ที่ปรึกษา
    รวมทั้งรายละเอียดค่าตอบแทนของผู้บริหาร 4
    รายแรกนับจากกรรมการผู้จัดการใหญ่ไว้ในรายงานประจำปี (แบบ 56-2)
    และแบบแสดงรายการข้อมูลประจำปี (แบบ 56-1)

7.  การเปิดเผยข้อมูลและผู้มีอำนาจในการเปิดเผยข้อมูล

    1.  การเปิดเผยข้อมูลตามข้อกำหนดของตลาดหลักทรัพย์

        1.  กำหนดให้มีหน่วยงานนักลงทุนสัมพันธ์ เพื่อทำหน้าที่สื่อสารกับบุคคลภายนอก ได้แก่
            ผู้ถือหุ้น นักลงทุนสถาบัน นักลงทุนทั่วไป นักวิเคราะห์ ภาครัฐที่เกี่ยวข้องดังนี้

(1) เปิดเผยสารสนเทศที่สำคัญให้ประชาชนทราบ

(2) เผยแพร่สารสนเทศต่อประชาชนอย่างทั่วถึง

(3) ชี้แจงกรณีที่มีข่าวลือหรือข่าวสารต่าง ๆ

(4) การดำเนินการเมื่อมีการซื้อขายหลักทรัพย์ของบริษัทจดทะเบียนผิดไปจากสภาพปกติของตลาด

(5) การซื้อขายหลักทรัพย์ของบริษัทจดทะเบียน โดยใช้ข้อมูลภายใน ได้อย่างถูกต้อง เพียงพอ
    ทันเวลา โปร่งใส เท่าเทียมและเป็นธรรม

  บริษัทฯ กำหนดให้บุคคลผู้มีอำนาจในการให้ข้อมูลดังกล่าว ได้แก่ กรรมการผู้จัดการใหญ่

1.  กำหนดให้บุคคลที่มีอำนาจในการประสานงานการเปิดเผยข้อมูลกับตลาดหลักทรัพย์ฯ (Contact
    Person) ดังนี้

(1) การเปิดเผยสารสนเทศตามรอบระยะเวลาบัญชี ได้แก่
    งบการเงินประจำปีและงบการเงินรายไตรมาส แบบแสดงรายการข้อมูลประจำปี (แบบ
    56-1) รายงานประจำปี (แบบ 56-2) โดยกรรมการผู้จัดการใหญ่ หรือเลขานุการบริษัท

(2) การเปิดเผยสารสนเทศตามเหตุการณ์ ได้แก่ รายการได้มา/จำหน่ายไป ซึ่งสินทรัพย์
    รายการที่เกี่ยวโยง กำหนดวันประชุมผู้ถือหุ้น การเปลี่ยนแปลงกรรมการและผู้สอบบัญชี
    การย้ายที่ตั้งสำนักงานใหญ่ รายงานการประชุมผู้ถือหุ้น และโครงการลงทุน เป็นต้น
    โดยกรรมการผู้จัดการใหญ่ หรือเลขานุการบริษัท

    2.  การให้ข้อมูลข่าวสารทั่วไปสำหรับการบริหารองค์กรกับสื่อมวลชน
        โดยกำหนดให้กรรมการผู้จัดการใหญ่
        มีหน้าที่ในการให้ข้อมูลข่าวสารที่เกี่ยวข้องกับการบริหารจัดการองค์กรต่อสื่อสารมวลชน

8. คณะกรรมการและผู้บริหาร
มีการรายงานการถือหลักทรัพย์และการเปลี่ยนแปลงการถือหลักทรัพย์เป็นไปตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์

9. กรรมการ และผู้บริหาร 4 รายแรกนับจากกรรมการผู้จัดการใหญ่
มีหน้าที่ต้องจัดทำรายงานการมีส่วนได้เสียของตนเองและบุคคลที่เกี่ยวข้องต่อประธานกรรมการบริษัท
และประธานคณะกรรมการตรวจสอบฯ ตามพระราชบัญญัติหลักทรัพย์และตลาดหลักทรัพย์ พ.ศ. 2551

10. คณะกรรมการบริษัทฯ จัดให้มีระบบบริหารความเสี่ยงที่เกี่ยวข้องทุกด้าน
ครอบคลุมปัจจัยความเสี่ยงที่เกี่ยวข้องกับวิสัยทัศน์ เป้าหมาย กลยุทธ์ทางธุรกิจ การเงิน การผลิต
และการปฏิบัติการด้านอื่น ๆ
พิจารณาถึงโอกาสที่จะเกิดและระดับความรุนแรงของผลกระทบกำหนดมาตรการในการป้องกันแก้ไขและผู้รับผิดชอบที่ชัดเจน
รวมทั้งกำหนดมาตรการในการรายงานและการติดตามประเมินผล
โดยจัดให้มีคณะกรรมการบริหารความเสี่ยงในระดับจัดการ
มีหน้าที่นำเสนอแผนงานและผลการปฏิบัติตามแผนต่อคณะกรรมการบริหารความเสี่ยงเป็นประจำ

11. คณะกรรมการจัดให้มีระบบการควบคุมภายในที่ครอบคลุมทุกด้าน ทั้งด้านการเงิน การปฏิบัติงาน
การดำเนินการให้เป็นไปตามกฎหมาย ข้อบังคับ ระเบียบที่เกี่ยวข้อง
และจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินลงทุนของผู้ถือหุ้นและสินทรัพย์ของบริษัทฯ
อยู่เสมอ กำหนดระเบียบปฏิบัติเป็นลายลักษณ์อักษร มีหน่วยงานตรวจสอบภายในที่เป็นอิสระ
รายงานตรงต่อคณะกรรมการตรวจสอบทำหน้าที่ตรวจสอบการปฏิบัติงานของทุกหน่วยงานให้เป็นไปตามระเบียบที่วางไว้

5.  การประชุมผู้ถือหุ้น

ในปี 2557 บริษัทฯ มีการประชุมสามัญประจำปีผู้ถือหุ้น 1 ครั้งเมื่อวันที่ 17 เมษายน 2557 เวลา
9.30 น. ณ ห้องประชุมบริษัท เลขที่ 144 ถนนพระยาสุเรนทร์ แขวงบางชัน เขตคลองสามวา
กรุงเทพมหานคร
คณะกรรมการบริษัทมีนโยบายให้ผู้ถือหุ้นได้มีส่วนร่วมในการตัดสินใจและจัดการให้ผู้ถือหุ้นได้รับสารสนเทศอย่างครบถ้วน
เพียงพอ และทันเวลา เพื่อการตัดสินใจ บริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนประชุม โดยในแต่ละวาระมีความเห็นของคณะกรรมการบริษัทประกอบ
ในการประชุมมีกรรมการเข้าร่วมประชุมจำนวน 10 คน ซึ่งรวมถึงประธานคณะกรรมการตรวจสอบ
ประธานคณะกรรมการบรรษัทภิบาลและสรรหา และประธานคณะกรรมการกำหนดค่าตอบแทน บริษัทฯ
ได้จัดให้ผู้บริหารระดับสูง ผู้สอบบัญชี และผู้สังเกตการณ์อิสระจากสมาคมส่งเสริมผู้ลงทุนไทย
เข้าร่วมประชุมด้วย

ประธานในที่ประชุมได้เปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการตรวจสอบการดำเนินงานของบริษัทฯ
และสอบถามข้อสงสัยต่าง ๆ ในแต่ละวาระการประชุม
ประธานที่ประชุมสนับสนุนให้ผู้ถือหุ้นแสดงความคิดเห็นและขอคำอธิบายเกี่ยวกับการดำเนินงานของบริษัทฯ
นอกจากนี้คณะกรรมการบริษัทได้จัดให้มีการจัดทำรายงานการประชุมให้แล้วเสร็จและเผยแพร่ผ่านทางเว็บไซต์ของบริษัทฯ
14 วันนับจากวันประชุม เพื่อให้ผู้ถือหุ้นสามารถตรวจสอบได้และเสนอแนะการแก้ไขได้ภายใน 30
วัน

6.  ภาวะผู้นำและวิสัยทัศน์

คณะกรรมการได้มีส่วนร่วมในการกำหนด วิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

7.  ความขัดแย้งทางผลประโยชน์

บริษัทมีนโยบายการป้องกันความขัดแย้งทางผลประโยชน์
โดยมีการกำหนดนโยบายและขั้นตอนในการอนุมัติรายการที่เกี่ยวโยงกันเป็นลายลักษณ์อักษรโดยถูกควบคุมและตรวจสอบโดยคณะกรรมการและคณะกรรมการตรวจสอบ
และเปิดเผยรายการเกี่ยวโยงกันไว้ในหมายเหตุประกอบงบการเงิน รายงานประจำปี และแบบ
56-1 นอกจากนี้ยังมีการดูแลให้ผู้บริหารและผู้ที่เกี่ยวข้องปฏิบัติตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 เรื่อง
การเปิดเผยข้อมูลการถือครองหลักทรัพย์ และห้ามมิให้มีการใช้ข้อมูลภายในเพื่อประโยชน์ของตนเอง
ซึ่งผู้บริหารจะไม่มีการซื้อขายหลักทรัพย์ของบริษัทก่อนหรือหลังการประกาศงบการเงินอย่างน้อย 30
วัน

8.  จริยธรรมธุรกิจ

คณะกรรมการบริษัทฯ มีนโยบายที่จะส่งเสริมคุณธรรม จริยธรรม ความโปร่งใส
โดยมุ่งเน้นการดำเนินธุรกิจตามหลักจริยธรรมในทุกด้าน
และสอดคล้องกับหลักการนโยบายการกำกับดูแลกิจการ เพื่อนำไปสู่การเป็นองค์กรธรรมาภิบาล
จึงได้จัดทำคู่มือจริยธรรมธุรกิจและข้อพึงปฏิบัติในการทำงานดังนี้

8.1 จริยธรรมในการดำเนินธุรกิจ

คณะกรรมการบริษัทฯ ดำเนินธุรกิจให้ยั่งยืน ด้วยความซื่อสัตย์สุจริต
มีความรับผิดชอบและรักษาประโยชน์ของผู้มีส่วนได้เสีย
เปิดโอกาสให้ผู้มีส่วนได้เสียมีส่วนในการให้ความเห็นเกี่ยวกับการดำเนินกิจการ
เพื่อเป็นกลไกและกระบวนการที่จะนำไปสู่การเป็นองค์กรธรรมาภิบาลที่แท้จริงดังนี้

1.  ปฏิบัติตามกฎหมาย ข้อบังคับ และกฎระเบียบที่เกี่ยวข้องอย่างเคร่งครัด

2.  ปฏิบัติตามนโยบาย “การกำกับดูแลกิจการ” และ “จริยธรรมทางธุรกิจ” ของบริษัทฯ

3.  มุ่งมั่นที่จะประกอบธุรกิจด้วยความโปร่งใส ซื่อสัตย์สุจริต และเป็นธรรม

4.  ยึดมั่นในการปฏิบัติตนเป็นพลเมืองดี ปลูกฝังให้พนักงานมีจิตสำนึกที่ดี

5.  คำนึงถึงผลประโยชน์และผลกระทบจากการดำเนินงานขององค์กร
    ด้วยความเสมอภาคและเป็นธรรม ทางสังคม ต่อผู้มีส่วนได้เสียของบริษัทฯ

6.  ดำเนินธุรกิจด้วยความรับผิดชอบและรักษาผลประโยชน์ของผู้มีส่วนได้เสีย

7.  สร้างระบบงานที่เข้มแข็ง
    เพื่อป้องกันการทุจริตผ่านระบบการตรวจสอบภายในและการบริหารความเสี่ยง

8.  กำหนดให้กรรมการ ผู้บริหาร และพนักงานทั้งองค์กร มีส่วนร่วมในการต่อต้านการทุจริต
    รายงานความขัดแย้งทางผลประโยชน์ การสื่อสารอย่างมีประสิทธิผล
    ส่งเสริมคุณภาพชีวิตในการทำงาน

9.  เปิดโอกาสให้ผู้มีส่วนได้เสียมีช่องทางการร้องเรียนและรับฟังความคิดเห็น
    และมีมาตรการคุ้มครองผู้ร้องเรียนหรือผู้แจ้งเบาะแส

    4.  จริยธรรมกรรมการบริษัทฯ

บริษัทฯ มุ่งหวังให้ กรรมการ กรรมการชุดย่อย และกรรมการบริษัทย่อย
ปฏิบัติหน้าที่ภายใต้กรอบจริยธรรมดำรงตน หรือปฏิบัติหน้าที่ด้วยความซื่อสัตย์สุจริต ระมัดระวัง
รอบคอบ เพื่อประโยชน์สูงสุดในการดำเนินธุรกิจอย่างต่อเนื่องและยั่งยืนของบริษัทฯ
และผู้มีส่วนได้เสียดังนี้

1.  การปฏิบัติตามกฎหมายและข้อบังคับบริษัทฯ

  1.1 ปฏิบัติตามระเบียบข้อบังคับและกฎหมายต่าง ๆ ที่เกี่ยวข้องในการดำเนินธุรกิจของบริษัทฯ
  ดังนี้

  (1) กรรมการ ผู้บริหาร และพนักงานจะต้องปฏิบัติตามกฎหมาย ระเบียบ ข้อบังคับ
  ข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์

  (2) กรรมการ ผู้บริหารและพนักงาน ต้องไม่หลีกเลี่ยงการปฏิบัติตามระเบียบ
  ข้อบังคับและกฎหมายที่เกี่ยวข้อง

  (3) กรรมการ ผู้บริหารและพนักงาน
  จะต้องให้ความร่วมมือกับหน่วยงานกำกับดูแลกิจการที่บริษัทฯ กำหนดขึ้น
  และรายงานข้อมูลเกี่ยวกับการฝ่าฝืน
  การไม่ปฏิบัติตามระเบียบข้อบังคับและกฎหมายต่อหน่วยงานนั้น ๆ

  1.2 ปฏิบัติหน้าที่ด้วยความเป็นกลาง โดยในการประชุม มีเรื่องที่จะพิจารณา
  กรรมการที่มีส่วนได้เสียท่านนั้นต้องออกจากห้องประชุมและงดการมีส่วนร่วมใด ๆ
  ในการพิจารณาตัดสินใจในเรื่องดังกล่าว

1.3 หลีกเลี่ยงความขัดแย้งทางผลประโยชน์ส่วนตน
เพื่อความโปร่งใสในการบริหารอย่างมีประสิทธิภาพดังนี้

  (1) ไม่นำข้อมูลที่ได้รับจากการปฏิบัติหน้าที่ เพื่อแสวงหาประโยชน์ให้แก่ตนหรือผู้อื่นโดยมิชอบ

  (2) ไม่ใช้ความลับขององค์กรในทางที่ผิดและไม่เปิดเผยข้อมูลที่เป็นความลับขององค์กร
  แม้พ้นสภาพหรือสิ้นสุดการปฏิบัติหน้าที่ขององค์กรไปแล้วอย่างน้อยเป็นเวลา 2 ปี

  (3) ไม่หาประโยชน์ส่วนตนจากการเป็นกรรมการ

  (4) ไม่สร้างข้อผูกมัดที่อาจขัดแย้งกับหน้าที่ของตนในภายหลัง

  (5) ไม่รับสิ่งของหรือประโยชน์อื่นใดอันเป็นการขัดต่อประโยชน์ขององค์กร

  1.4 รักษาข้อมูลที่เป็นความลับขององค์กร ไม่ให้รั่วไหลไปยังบุคคลที่ไม่เกี่ยวข้อง
  ซึ่งอาจจะก่อให้เกิดความเสียหายแก่องค์กรหรือผู้มีส่วนได้เสีย ยกเว้นกรณีที่เป็นไปตามกฎหมาย

  1.5 การได้มาหรือจำหน่ายไปซึ่งหลักทรัพย์จดทะเบียนของกรรมการ คู่สมรส
  และบุตรที่ยังไม่บรรลุนิติภาวะ ให้ปฏิบัติตามประกาศคณะกรรมการตลาดหลักทรัพย์แห่งประเทศไทย
  เรื่องการปฏิบัติเกี่ยวกับการได้มาหรือการจำหน่ายไปซึ่งหลักทรัพย์ของกรรมการและพนักงาน
  พ.ศ.2547

2.  ความขัดแย้งทางผลประโยชน์ และการรักษาข้อมูลอันเป็นความลับ

    1.  ความขัดแย้งทางผลประโยชน์

  บริษัทฯ มีนโยบายที่มิให้กรรมการ ผู้บริหารและพนักงานใช้โอกาสจากการเป็นกรรมการ ผู้บริหาร
  หรือพนักงานของบริษัทฯ แสวงหาผลประโยชน์ส่วนตน จึงกำหนดข้อควรปฏิบัติไว้ดังต่อไปนี้

(1) หลีกเลี่ยงการทำรายการที่เกี่ยวโยงกับตนเอง
    ที่อาจก่อให้เกิดความขัดแย้งทางผลประโยชน์กับบริษัทฯ

(2) กรณีที่จำเป็นต้องทำรายการนั้น เพื่อประโยชน์ของบริษัทฯ
    ให้ทำรายการนั้นเสมือนการทำรายการกับบุคคลภายนอกที่มีข้อตกลงทางการค้าในลักษณะเดียวกับที่วิญญูชนพึงกระทำกับคู่สัญญาทั่วไป
    ด้วยอำนาจต่อรองทางการค้าที่ปราศจากอิทธิพลในการที่เป็นกรรมการ
    ผู้บริหารหรือบุคคลที่เกี่ยวข้อง และต้องไม่มีส่วนในการพิจารณาอนุมัติ
    และมีหน้าที่ต้องปฏิบัติตามข้อกำหนดของตลาดหลักทรัพย์ฯ
    และสำนักงานคณะกรรมการกำกับหลักทรัพย์และตลาดหลักทรัพย์
    ในเรื่องการเปิดเผยข้อมูลการทำรายการเกี่ยวโยง

(3) ในกรณีที่กรรมการ ผู้บริหารหรือพนักงานไปเป็นกรรมการ หุ้นส่วน หรือที่ปรึกษาในองค์กรอื่น
    การดำรงตำแหน่งนั้นต้องไม่ขัดต่อประโยชน์ของบริษัทฯ และการปฏิบัติหน้าที่โดยตรงในบริษัทฯ

(4) ในการพิจารณารายการที่มีหรืออาจมีความขัดแย้งทางผลประโยชน์ (Conflicts of
    Interest) ระหว่างผู้ถือหุ้น กรรมการ ผู้บริหารและบุคคลที่อาจมีความขัดแย้งอื่น
    ซึ่งใช้เป็นแนวปฏิบัติอย่างชัดเจน
    และเชื่อมั่นได้ว่าการเข้าทำกรายการดังกล่าวมีความเป็นธรรม โปร่งใส
    และเปิดเผยข้อมูลอย่างถูกต้องครบถ้วน
    รวมทั้งจัดให้มีแบบรายงานการเปิดเผยรายการที่สงสัยว่าจะเป็นผลประโยชน์ที่ขัดกันกับผลประโยชน์ของบริษัทฯ
    ไว้ในคู่มือการกำกับดูแลกิจการ

(5) บุคคลที่ดำเนินการใด ๆ ซึ่งมีส่วนได้เสียกับการดำเนินธุรกิจของบริษัทฯ
    ไม่ว่าทางตรงหรือทางอ้อม จะต้องมีหน้าที่ในการรายงานการมีส่วนได้เสียดังนี้

  5.1 กรรมการและผู้บริหาร จะต้องมีหน้าที่รายงานการมีส่วนได้เสียทันทีที่มีรายการเกิดขึ้น
  และเพื่อมั่นใจได้ว่า บริษัทฯ ได้มีการตรวจสอบเป็นประจำ จึงกำหนดให้เลขานุการบริษัทฯ
  มีหน้าที่สำรวจรายการที่มีส่วนได้เสียเป็นประจำทุกสิ้นปี และรายงานประธานกรรมการ
  และรายงานประธานคณะกรรมการตรวจสอบ รับทราบอย่างน้อยปีละครั้ง

(6) กรรมการ ผู้บริหาร และพนักงานที่มีส่วนรู้ข้อมูลภายในใช้เป็นแนวปฏิบัติ
    และกำหนดให้กรรมการและผู้บริหารที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    ต่อคณะกรรมการเป็นประจำ

(7) ประกาศให้ทราบทั่วกันว่า กรรมการ ผู้บริหาร และพนักงาน
    ที่รับทราบข้อมูลภายในที่มีนัยสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    จะต้องระงับการซื้อขายหลักทรัพย์ของบริษัทฯ ในช่วง 1 เดือนก่อนที่บริษัทฯ
    จะมีการประกาศผลการดำเนินงานหรือข้อมูลภายในนั้นจะเปิดเผยต่อสาธารณะและหลังประกาศแล้ว
    3 วัน

(8) เพื่อประโยชน์ในการติดตามดูแลการมีส่วนได้เสียของกรรมการและผู้บริหารของบริษัทฯ
    หรือบุคคลที่มีความเกี่ยวข้อง ซึ่งมีส่วนได้เสียกับการบริหารจัดการของบริษัทและบริษัทย่อย
    ตามพ.ร.บ.หลักทรัพย์ฯ โดยคณะกรรมการบริษัทฯ
    ได้กำหนดให้มีการรายงานข้อมูลของรายการที่เกี่ยวโยงกันทุกไตรมาส
    และตามหลักเกณฑ์ที่กำหนดไว้

(9) ในกรณีบุคคลที่เกี่ยวข้อง เข้าไปมีส่วนร่วมหรือถือหุ้นในกิจการที่แข่งขันกับธุรกิจของบริษัทฯ
    ซึ่งอาจก่อให้เกิดความขัดแย้งทางผลประโยชน์กับบริษัทฯ ให้ดำเนินการดังนี้

  กรรมการ ผู้บริหาร และบุคคลที่เกี่ยวข้อง จะต้องแจ้งให้คณะกรรมการบริษัทฯ
  ทราบเป็นลายลักษณ์อักษร

2.2 การใช้ข้อมูลภายใน

  (1) ห้ามใช้โอกาสหรือข้อมูลที่ได้จากการเป็นกรรมการ ผู้บริหารหรือพนักงาน
  ในการหาประโยชน์ส่วนตน เพื่อผู้อื่นหรือทำธุรกิจที่แข่งขันกับบริษัทฯ และ/หรือธุรกิจที่เกี่ยวเนื่อง

  (2) ห้ามใช้ข้อมูลภายในเพื่อประโยชน์ของตนในการซื้อขายหุ้นของบริษัทฯ
  หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ

  (3) ห้ามใช้ทรัพย์สินของบริษัทฯ เพื่อประโยชน์ส่วนตน

  (4) ห้ามใช้ข้อมูลของบริษัทฯ ไปใช้อ้างอิงต่อบุคคลภายนอก เพื่อสร้างประโยชน์ส่วนตัว

  (5) ห้ามเปิดเผยข้อมูลความลับทางธุรกิจของบริษัทฯ ต่อบุคคลภายนอก
  โดยเฉพาะคู่แข่งขันแม้หลังพ้นสภาพการเป็นกรรมการ ผู้บริหารหรือพนักงานของบริษัทฯ ไปแล้ว

3.  ความรับผิดชอบต่อทรัพย์สินของบริษัทฯ

บริษัทฯ ส่งเสริมให้ผู้บริหาร พนักงาน ใช้ทรัพยากรและทรัพย์สินของบริษัทฯ อย่างมีประสิทธิภาพ
เพื่อเพิ่มความสามารถในการแข่งขันและการให้บริการที่ดีแก่ลูกค้า
โดยกำหนดเป็นแนวปฏิบัติของผู้บริหารและพนักงานดังนี้

1.  ใช้ทรัพย์สินและทรัพยากรของบริษัทฯ อย่างประหยัดและเกิดประโยชน์สูงสุด

2.  ช่วยกันดูและมิให้ทรัพย์สินของบริษัทฯ เสื่อมค่าหรือสูญหายโดยมิชอบ

  3.1 การจัดทำเอกสาร

1.  ต้องจัดทำเอกสารต่างๆ ด้วยความสุจริต รอบคอบ และเป็นไปตามมาตรฐานที่กำหนด

2.  ห้ามมิให้ปลอมแปลงหนังสือ รายงาน หรือเอกสารของบริษัทฯ

  3.2 การใช้คอมพิวเตอร์และระบบเทคโนโลยีสารสนเทศ

1.  อุปกรณ์คอมพิวเตอร์ ระบบเทคโนโลยีสารสนเทศและข้อมูลสารสนเทศต่าง ๆ
    ให้ถือเป็นทรัพย์สินของบริษัทฯ ผู้บริหารและพนักงานไม่ควรใช้คอมพิวเตอร์
    และเทคโนโลยีสารสนเทศเพื่อประโยชน์ส่วนตัว

2.  ห้ามผู้บริหาร และพนักงาน เปิดเผยข้อมูลทางธุรกิจของบริษัทฯ รวมถึงข้อมูลที่ทางบริษัทฯ
    ซื้อมาทั้งที่อยู่และไม่อยู่ในระบบข้อมูลของบริษัทฯ
    หรือคัดลอกข้อมูลใส่ในสื่อบันทึกข้อมูลส่วนตัวโดยไม่ได้รับอนุญาต

3.  ห้ามผู้บริหารและพนักงาน เปลี่ยนแปลง ทำซ้ำ ลบทิ้ง หรือทำลายข้อมูลของบริษัทฯ
    โดยไม่ได้รับอนุญาต

4.  ห้ามผู้บริหารและพนักงาน นำซอฟต์แวร์ที่ผิดกฎหมายมาใช้
    และห้ามคัดลอกซอฟต์แวร์ลิขสิทธิ์ด้วยเหตุผลใด ๆ
    โดยมิได้รับอนุญาตจากบริษัทผู้ผลิตซอฟต์แวร์นั้น ๆ

5.  ห้ามผู้บริหารและพนักงานปรับแต่งอุปกรณ์ฮาร์ดแวร์หรือติดตั้งอุปกรณ์ใด ๆ
    ที่นอกเหนือจากอุปกรณ์มาตรฐานที่บริษัทฯ ติดตั้งให้ นอกจากได้รับอนุญาตเป็นกรณีไป

6.  ห้ามผู้บริหารและพนักงานใช้อีเมล์ของบริษัทฯ ในการส่งข้อความที่กล่าวร้าย ทำให้เสื่อมเสีย
    หรือข้อความที่หยาบคาบ ลามก ข่มขู่ ก่อกวน หรือสร้างความรำคาญให้กับผู้อื่น

7.  ผู้บริหารและพนักงาน
    ควรใช้อินเทอร์เน็ตในการแสวงหาข้อมูลและความรู้ที่เป็นประโยชน์ต่อการปฏิบัติงาน
    และจะต้องหลีกเลี่ยงเว็บไซต์ที่ผิดกฎหมาย หรือละเมิดศีลธรรมอันดีงาม

8.  ผู้บริหารและพนักงานควรใช้ระบบเทคโนโลยีสารสนเทศและอุปกรณ์สื่อสารอื่น ๆ ที่บริษัทฯจัดให้
    เช่น โทรศัพท์ โทรสาร โทรศัพท์มือถือ อย่างมีจิตสำนึกและรับผิดชอบ
    โดยคำนึงถึงประโยชน์ของบริษัทฯ เป็นหลัก

9.  ห้ามผู้บริหารและพนักงานเข้าถึงระบบหรือข้อมูลที่ไม่ได้รับอนุญาต
    หรือไม่ได้มีไว้สำหรับตนโดยมิชอบ

10. ห้ามผู้บริหารและพนักงานที่ล่วงรู้มาตรการป้องกันการเข้าถึงข้อมูลและระบบคอมพิวเตอร์ที่ผู้อื่นจัดทำขึ้น
    หรือไม่ได้มีไว้สำหรับตนโดยมิชอบ และปรารถนาหรือทำให้เกิดความเสียหายแก่ผู้อื่น

11. บริษัทฯ หรือหน่วยงานที่ได้รับมอบหมายโดยบริษัทฯ
    ขอสงวนสิทธิ์ในการตรวจสอบการใช้งานทรัพย์สินภายใต้ระบบสารสนเทศของบริษัทฯ
    ตามความเหมาะสม

4.  จริยธรรมต่อผู้มีส่วนได้เสีย

บริษัทฯ ตระหนักถึงความสำคัญในการดำเนินธุรกิจอย่างสมดุล ทั้งทางด้านเศรษฐกิจ
สังคมและสิ่งแวดล้อม เพื่อให้บริษัทฯ สามารถเติบโตได้อย่างมั่นคงและยั่งยืน
เป็นองค์กรที่มีประสิทธิภาพควบคู่ไปกับการเป็นองค์กรที่ดีของสังคม ดังนั้นบริษัทฯ
จึงมุ่งมั่นที่จะประกอบธุรกิจด้วยความสุจริตและเป็นธรรม ต่อต้านการทุจริต
ปฏิบัติตามกฎหมายและข้อบังคับที่เกี่ยวข้องอย่างครบถ้วน
และคำนึงถึงผลประโยชน์และผลกระทบจากการดำเนินงานขององค์กรต่อผู้มีส่วนได้ส่วนเสียของบริษัทฯ
อันได้แก่ ผู้ถือหุ้น พนักงาน คู่ค้า และ/หรือเจ้าหนี้ คู่แข่งทางการค้า
และชุมชนตลอดจนการดูแลการดำเนินงานด้านความปลอดภัย อาชีวอนามัย
และสิ่งแวดล้อมไม่ให้เกิดผลกระทบต่อผู้มีส่วนได้ส่วนเสียทุกกลุ่ม

1.  นโยบายการปฏิบัติต่อผู้ถือหุ้น

บริษัทฯ ตระหนักดีว่า ผู้ถือหุ้นคือเจ้าของกิจการ บริษัทฯ
มีหน้าที่สร้างมูลค่าเพิ่มให้แก่ผู้ถือหุ้นในระยะยาว จึงกำหนดให้กรรมการ
ผู้บริหารและพนักงานต้องปฏิบัติตามแนวทางต่อไปนี้

1.  ปฏิบัติหน้าที่ด้วยความรับผิดชอบ ระมัดระวัง และซื่อสัตย์สุจริต
    ภายใต้การตัดสินใจอย่างสมเหตุสมผล บนพื้นฐานข้อมูลที่เชื่อว่าเพียงพอ ถูกต้อง
    ไม่มีส่วนได้เสียทั้งทางตรง ทางอ้อม และทำโดยสุจริตเพื่อประโยชน์สูงสุดของบริษัทฯ
    มีจุดมุ่งหมายโดยชอบและเหมาะสม ไม่กระทำการโดยมีความขัดแย้งทางผลประโยชน์กับบริษัทฯ

2.  ปฏิบัติตามกฎหมาย วัตถุประสงค์ข้อบังคับของบริษัทฯ มติกรรมการ มติที่ประชุมผู้ถือหุ้น
    ดำเนินการตามแนวปฏิบัติที่ดีของหลักการกำกับดูแลกิจการ และจรรยาบรรณในการดำเนินธุรกิจ
    และปฏิบัติต่อผู้ถือหุ้นอย่างเท่าเทียมกัน ทั้งผู้ถือหุ้นรายใหญ่และรายย่อย
    เพื่อประโยชน์สูงสุดของผู้ถือหุ้น

3.  จัดการ ดูแล มิให้สินทรัพย์ของบริษัทฯ เสื่อมค่า หรือสูญหายโดยมิชอบ
    จัดให้มีระบบควบคุมภายในและระบบบริหารความเสี่ยงที่มีประสิทธิผล

4.  รายงานสถานภาพของบริษัทฯ อย่างสม่ำเสมอ ครบถ้วนตามความเป็นจริง
    และทันต่อสถานการณ์

5.  แจ้งข้อมูล ข่าวสารและสารสนเทศของบริษัทฯ ที่ถูกต้องตามข้อเท็จจริง
    และเพียงพอต่อการตัดสินใจแก่ผู้ถือหุ้นทุกรายอย่างเท่าเทียมกันและในเวลาที่เหมาะ

6.  ดูแลไม่ให้กรรมการ ผู้บริหาร และพนักงาน
    แสวงหาผลประโยชน์ให้ตนเองและผู้ที่เกี่ยวข้องโดยให้ข้อมูลใด ๆ ของบริษัทฯ
    ซึ่งยังไม่ได้เปิดเผยต่อสาธารณะ เปิดเผยข้อมูลลับของบริษัทฯ ต่อบุคคลภายนอก
    และ/หรือดำเนินการใด ๆ ในลักษณะที่อาจก่อให้เกิดความขัดแย้งทางผลประโยชน์กับบริษัทฯ

7.  จัดให้มีช่องทางสำหรับการแจ้งเบาะแสการกระทำที่ไม่สุจริตหรือข้อร้องเรียนต่าง ๆ
    ครอบคลุมถึงเว็บไซต์ ไปรษณีย์ และโทรคมนาคม และมีกระบวนการตอบสนองข้อร้องเรียน
    การคุ้มครองผู้ร้องเรียน
    รวมถึงแจ้งผลการดำเนินการต่อผู้ร้องเรียนอย่างเป็นระบบและยุติธรรม

8.  จัดให้มีช่องทางเผยแพร่ข้อมูลหลากหลายช่องทาง รวมทั้งจัดทำเว็บไซต์ของบริษัทฯ
    ให้ผู้ถือหุ้นสามารถเข้าถึงข้อมูลได้โดยสะดวก
    และจัดทำข้อมูลด้วยภาษาที่เข้าใจง่ายทั้งในรูปแบบทั้งภาษาไทยและภาษาอังกฤษ

1.  นโยบายการปฏิบัติต่อพนักงาน

1.  บริษัทฯ มีมาตรการคุ้มครองพนักงานที่ให้ข้อมูลแก่ทางการกรณีมีการทำผิดกฎหมาย
    หรือผิดพระราชบัญญัติหลักทรัพย์และตลาดหลักทรัพย์ จะได้รับความคุ้มครอง บริษัทฯ
    ไม่สามารถปฏิบัติโดยไม่เป็นธรรม ไม่ว่าจะเป็นการเปลี่ยนตำแหน่งงาน ลักษณะงาน
    สถานที่ทำงาน สั่งพักงาน ข่มขู่ รบกวนการปฏิบัติงาน เลิกจ้าง (มาตรา 89/2)
    อันเนื่องมาจากสาเหตุแห่งการแจ้งเบาะแสเกี่ยวกับการทำผิดกฎหมายหรือการผิดจรรยาบรรณ

2.  บริษัทฯ ตระหนักว่าพนักงานเป็นปัจจัยสำคัญในการสร้างผลงานที่มีคุณภาพแก่บริษัทฯ บริษัทฯ
    จึงให้ความสำคัญในการปฏิบัติต่อพนักงานอย่างเป็นธรรม ทั้งในเรื่องการให้โอกาส ผลตอบแทน
    การแต่งตั้ง โยกย้าย และการพัฒนาศักยภาพควบคู่กับการพัฒนาคุณธรรม
    เพื่อให้พนักงานเป็นผู้มีความสามารถและเป็นคนดีของสังคมด้วย บริษัทฯ
    จึงได้กำหนดหลักการปฏิบัติต่อพนักงานดังนี้

1.  ปฏิบัติตามกฎหมายแรงงาน และข้อบังคับต่าง ๆ ที่เกี่ยวข้องกับพนักงานอย่างเคร่งครัด

2.  ปฏิบัติต่อพนักงานด้วยความสุภาพ ให้ความเคารพต่อความเป็นปัจเจกชน
    และศักดิ์ศรีของความเป็นมนุษย์ ตามหลักสิทธิมนุษยชนสากล

3.  จัดเงื่อนไขการจ้างงานที่เป็นธรรมสำหรับพนักงานและให้พนักงานได้รับค่าตอบแทนที่เหมาะสมตามศักยภาพ

4.  ดูแลรักษาสภาพแวดล้อม และจัดระบบการทำงานให้พนักงานมีความปลอดภัยในชีวิตและทรัพย์สิน
    รวมถึงมีสุขอนามัยที่ดี

5.  ให้ความสำคัญกับการพัฒนาพนักงานเพื่อฝึกทักษะและเพิ่มพูนศักยภาพ
    โดยเปิดโอกาสให้พนักงานมีการเรียนรู้อย่างทั่วถึงและสม่ำเสมอ

6.  แต่งตั้ง โยกย้าย ให้รางวัลและลงโทษพนักงาน ด้วยความสุจริตใจ
    และตั้งอยู่บนพื้นฐานของความรู้ ความสามารถและความเหมาะสมของพนักงาน

7.  บริษัทฯ จัดให้มีกองทุนสำรองเลี้ยงชีพสำหรับพนักงาน

8.  ให้ข้อมูลข่าวสารเกี่ยวกับการดำเนินงานและสถานภาพของบริษัทฯ
    ให้พนักงานทราบอย่างสม่ำเสมอ

9.  รับฟังข้อคิดเห็นและข้อเสนอแนะ ซึ่งตั้งอยู่บนพื้นฐานความรู้ทางวิชาชีพของพนักงาน

10. หลีกเลี่ยงการกระทำใด ๆ ที่ไม่เป็นธรรม
    ซึ่งอาจมีผลกระทบต่อความมั่นคงในหน้าที่การงานของพนักงาน
    หรือคุกคามและสร้างความกดดันต่อสภาพจิตใจของพนักงาน

11. สร้างจิตสำนึกที่ดีให้พนักงานรู้จักการเป็นผู้ให้ และเป็นพลเมืองดีของสังคม

12. จัดให้มีช่องทางให้พนักงานสามารถร้องเรียน ในกรณีที่ไม่ได้รับความเป็นธรรม
    หรือแจ้งเบาะแสเกี่ยวกับเรื่องที่อาจเป็นการกระทำผิดกฎหมาย และมีกระบวนการแก้ไข
    รวมถึงมาตรการคุ้มครองพนักงานผู้ร้องที่เป็นระบบและยุติธรรม

13. บริษัทฯ
    และตัวแทนองค์กรต้องสนับสนุนการใช้สิทธิทางการเมืองของพนักงานด้วยความเป็นกลาง

2.  นโยบายการปฏิบัติต่อลูกค้า

บริษัทฯ มีนโยบายให้ความสำคัญที่จะตอบสนองความพึงพอใจของลูกค้า
ซึ่งเป็นปัจจัยที่นำไปสู่ความสำเร็จของธุรกิจบริษัทฯ
และมีเจตจำนงที่จะแสวงหาวิธีการที่จะสนองความต้องการของลูกค้าให้มีประสิทธิภาพมากยิ่งขึ้น
โดยกำหนดเป็นนโยบายและข้อปฏิบัติไว้ ดังต่อไปนี้

1.  ส่งมอบผลงานที่มีคุณภาพ ตรงตามข้อตกลงกับลูกค้าในราคาที่เป็นธรรม

2.  ให้คำปรึกษาแนะนำเกี่ยวกับด้านวิศวกรรมปฐพี
    และข้อมูลข่าวสารที่ถูกต้องเพียงพอและทันต่อเหตุการณ์

3.  ปฏิบัติตามเงื่อนไขต่าง ๆ ที่มีต่อลูกค้าอย่างเคร่งครัด
    กรณีที่ไม่สามารถปฏิบัติตามเงื่อนไขข้อใดได้ต้องรีบแจ้งให้ลูกค้าทราบ
    เพื่อร่วมกันพิจารณาหาแนวทางแก้ไขปัญหา

4.  ปฏิบัติกับลูกค้าด้วยความสุภาพ เป็นที่วางใจได้ของลูกค้า

5.  มีระบบการจัดเก็บข้อมูลของลูกค้าอย่างปลอดภัย มีมาตรการรักษาความลับของลูกค้า
    ไม่ส่งต่อข้อมูลโดยไม่ได้รับความยินยอมจากลูกค้า
    และไม่นำข้อมูลของลูกค้าไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

6.  รับประกันผลงาน ภายใต้เงื่อนไขระยะเวลาที่เหมาะสม
    และปฏิบัติตามพระราชบัญญัติคุ้มครองผู้บริโภค

7.  ให้มีระบบ/กระบวนการ ที่ให้ลูกค้าร้องเรียนเกี่ยวกับคุณภาพ ปริมาณ
    ความปลอดภัยของการปฏิบัติงาน
    รวมทั้งความรวดเร็วในการตอบสนองการส่งมอบและการดำเนินการอย่างถึงที่สุดเพื่อให้ลูกค้าได้รับการตอบสนองอย่างรวดเร็ว

8.  สนับสนุนการดำเนินงานด้านความรับผิดชอบต่อสังคมของลูกค้า

9.  รักษาความลับของลูกค้าและไม่นำไปใช้ประโยชน์โดยมิชอบ

3.  นโยบายการปฏิบัติต่อคู่ค้า และ/หรือเจ้าหนี้

บริษัทฯ มีนโยบายที่จะให้การปฏิบัติต่อคู่ค้า รวมถึงเจ้าหนี้อย่างเสมอภาคและเป็นธรรม
โดยคำนึงถึงประโยชน์สูงสุดของบริษัทฯ
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธสัญญา
ให้ข้อมูลที่เป็นจริง รายงานที่ถูกต้อง และตั้งอยู่บนพื้นฐานของความสัมพันธ์ทางธุรกิจ
โดยมีแนวปฏิบัติดังต่อไปนี้

1.  ปฏิบัติต่อคู่ค้าอย่างเสมอภาคและเป็นธรรม

2.  ใช้สินค้าและบริการที่มีลิขสิทธิ์ถูกต้อง
    และไม่สนับสนุนสินค้าหรือการกระทำที่เป็นการละเมิดทรัพย์สินทางปัญญา

3.  การรับสิ่งของหรือประโยชน์อื่นใด :

    1.  ห้ามรับสิ่งของหรือผลประโยชน์อื่นใดจากบุคคลอื่นที่มีหน้าที่ หรือธุรกิจเกี่ยวข้องกับองค์กร
        เว้นแต่ในโอกาสหรือเทศกาลอันเป็นประเพณีนิยมที่คนทั่วไปพึงปฏิบัติต่อกัน
        โดยสิ่งของหรือประโยชน์อื่นใดนั้น ต้องมีราคาหรือมูลค่าการรับในแต่ละโอกาส
        มีมูลค่าไม่เกิน 2,000 บาท ต้องรายงานให้ผู้บังคับบัญชาของตนทราบทันที
        โดยการรับสิ่งของดังกล่าวต้องไม่มีอิทธิพลต่อการตัดสินใจอย่างหนึ่งอย่างใด
        โดยไม่เป็นธรรมต่อการปฏิบัติหน้าที่

    2.  การรับสิ่งของหรือประโยชน์อื่นใด ที่ไม่เป็นไปตามหลักเกณฑ์ในข้อ 3.1
        ซึ่งมีความจำเป็นที่ต้องรักษาสัมพันธภาพอันดีระหว่างบุคคลหรือระหว่างองค์กร
        ให้ผู้รับรายงานให้ผู้บังคับบัญชาของตนทราบ และส่งมอบสิ่งของนั้นให้ฝ่ายธุรการ
        จัดกิจสัมพันธ์และกิจกรรมเพื่อสังคม ภายใน 14 วันทำการ

4.  การให้สิ่งของหรือประโยชน์อื่นใด :
    ห้ามมิให้ผู้บริหารและพนักงานเสนอผลประโยชน์หรือสิ่งจูงใจในรูปใด ๆ ทั้งสิ้น
    ต่อบุคคลภายนอกอื่นใดเพื่อจูงใจให้ปฏิบัติในทางที่มิชอบ และก่อให้เกิดความขัดแย้ง

5.  กรณีที่มีข้อมูลว่ามีการเรียก หรือการรับ หรือการจ่ายผลประโยชน์ใด ๆ ที่ไม่สุจริตเกิดขึ้น
    ต้องเปิดเผยรายละเอียดต่อคู่ค้าและร่วมกันแก้ไขปัญหาโดยยุติธรรมและรวดเร็ว
    และหามาตรการป้องกัน

6.  ปฏิบัติตามเงื่อนไขต่าง ๆ ที่ตกลงกันไว้กับคู่ค้า และ/หรือเจ้าหนี้อย่างเคร่งครัด

7.  กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งล่วงหน้า
    เพื่อร่วมกันพิจารณาแนวทางแก้ไข

8.  ให้โอกาสคู่ค้าที่ดำเนินธุรกิจถูกต้องตามกฎหมาย ปฏิบัติตามระบบมาตรฐานสิ่งแวดล้อม
    ความปลอดภัยและอาชีวอนามัย และมีความรับผิดชอบต่อสังคม

9.  ส่งเสริมการดำเนินงานด้านความรับผิดชอบต่อสังคมของคู่ค้า
    และเปิดโอกาสให้คู่ค้าเข้ามามีส่วนร่วมในกิจกรรมเพื่อสังคมของบริษัทฯ

4.  นโยบายการปฏิบัติต่อคู่แข่งทางการค้า

บริษัทฯ มีนโยบายที่จะปฏิบัติต่อคู่แข่งทางการค้า
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า ไม่ละเมิดความลับ
หรือล่วงรู้ความลับทางการค้าของคู่แข่งทางการค้า ด้วยวิธีฉ้อฉลดังต่อไปนี้

1.  ปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายเกี่ยวกับหลักปฏิบัติการแข่งขันการค้าเสรี

2.  ไม่ละเมิดความลับหรือล่วงรู้ความลับทางการค้าของคู่ค้าด้วยวิธีฉ้อฉล

3.  ยึดมั่นในการดำเนินธุรกิจด้วยความเป็นธรรม ไม่แย่งลูกค้าโดยวิธีทุ่มตลาด/ตัดราคา

4.  ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

5.  ไม่ละเมิดทรัพย์สินทางปัญญา/ลิขสิทธิ์

  6. ความปลอดภัย อาชีวอนามัยและสิ่งแวดล้อม

บริษัทฯ มุ่งมั่นที่จะดำเนินธุรกิจบนพื้นฐานของความปลอดภัย อาชีวอนามัยและสิ่งแวดล้อมที่ดี
โดยมีแนวปฏิบัติดังต่อไปนี้

1.  ปฏิบัติตามกฎหมาย และข้อบังคับต่าง ๆ ด้านความปลอดภัยอาชีวอนามัยและสิ่งแวดล้อม

2.  ใช้ทรัพยากรอย่างมีประสิทธิภาพและคุ้มค่า มีมาตรการประหยัดพลังงาน
    และส่งเสริมกระบวนการนำทรัพยากรกลับมาใช้ใหม่

3.  จัดให้มีระบบการทำงานที่มุ่งเน้นให้เกิดความปลอดภัยและสุขอนามัยในสถานที่ทำงานอย่างเหมาะสม
    เช่น การมีระบบป้องกันมลพิษที่อาจเกิดขึ้นในระหว่างปฏิบัติงาน
    การจัดสถานที่ทำงานให้สะอาดและถูกสุขลักษณะ
    เพื่อให้บุคลากรตลอดจนผู้เข้ามาในบริษัททุกคนปลอดภัยจากอันตรายจากอุบัติเหตุและโรคภัย

4.  กำหนดให้ผู้บริหารและพนักงานต้องเอาใจใส่อย่างจริงจังต่อกิจกรรมทั้งปวงที่จะเสริมสร้างคุณภาพด้านความปลอดภัยอาชีวอนามัยและสิ่งแวดล้อม
    ปฏิบัติงานด้วยจิตสำนึกถึงความปลอดภัย และคำนึงถึงสิ่งแวดล้อมตลอดเวลา

5.  เปิดเผยข้อมูลเกี่ยวกับความสัมพันธ์ของการดำเนินงานของบริษัทฯ ต่อความปลอดภัย
    อาชีวอนามัยและสิ่งแวดล้อม

7.  ความรับผิดชอบต่อชุมชนและสังคม

บริษัทฯ มีความมุ่งมั่นที่จะปฏิบัติตนเป็นพลเมืองดีของสังคมไทย
และพร้อมให้ความร่วมมือกับองค์กรต่างๆ ทั้งภาครัฐ ภาคเอกชน และภาคประชาสังคม
ตลอดจนส่งเสริมให้ผู้มีส่วนได้ส่วนเสียของบริษัทมีส่วนร่วมในการพัฒนาชุมชนและสังคมอย่างยั่งยืน
โดยมีแนวทางในการดำเนินงานดังนี้

1.  บริษัทฯ กำหนดให้มีมาตรการป้องกัน/แก้ไข เมื่อเกิดผลกระทบต่อสิ่งแวดล้อมและชุมชน
    อันเนื่องมาจากการดำเนินงานของบริษัทฯ

2.  สนับสนุนการศึกษาให้กับเยาวชนที่ขาดแคลน โดยการมอบทุนการศึกษา

3.  จัดกิจกรรมบำเพ็ญประโยชน์เพื่อสังคม โดยการมีส่วนร่วมของพนักงาน
    ตลอดจนส่งเสริมพนักงานมีโอกาสในการทำความดี เพื่อพัฒนาจิตอาสา
    และให้พนักงานร่วมปฏิบัติตนเป็นพลเมืองดีของสังคม

4.  สร้างความร่วมมือกับหน่วยงานต่าง ๆ ในท้องถิ่น
    ในการพัฒนาโครงสร้างพื้นฐานของสถานศึกษา ศาสนสถาน
    และสุขลักษณะของเยาวชนและผู้ด้อยโอกาส รวมถึงสิ่งแวดล้อมของชุมชนด้วย

5.  สื่อสารกับชุมชนอย่างสม่ำเสมอ
    เผยแพร่และรายงานผลการดำเนินงานด้านความรับผิดชอบต่อสังคมให้ผู้มีส่วนได้ส่วนเสียทุกกลุ่ม

6.  ส่งเสริมพุทธศาสนา โดยให้เป็นที่ตั้งของสถาบันพลังจิตตานุภาพ สาขาที่ 47
    เพื่อพัฒนาทางด้านจิตใจให้คนมีธรรมอยู่ในจิตใจแล้วสังคมจะดีขึ้น

8.  การรับเรื่องร้องเรียนจากการทุจริต คอร์รัปชั่น หรือการตกแต่งงบการเงิน

การทุจริต หมายถึง การกระทำใดๆ เพื่อแสวงหาผลประโยชน์ที่มิควรได้โดยกฎหมาย
สำหรับตนเองหรือผู้อื่น ซึ่งรวมถึงการยักยอกทรัพย์ เบียดบังทรัพย์นั้นเป็นของตน หรือบุคคลที่สาม

1.  การคอร์รัปชั่น หมายถึง การเรียกทรัพย์ หรือยอมจะรับ ให้ ขอให้ หรือรับว่าจะให้ทรัพย์สิน
    หรือประโยชน์อื่นใดกับเจ้าหน้าที่ของรัฐ หน่วยงานของรัฐ เจ้าหน้าที่หน่วยงานเอกชน
    หน่วยงานของเอกชน เพื่อให้บุคคลหรือหน่วยงานเหล่านั้น ใช้อำนาจหน้าที่ที่มีอยู่ กระทำการ
    ไม่กระทำการ เร่งรัด หรือประวิงการกระทำใดอันมิชอบด้วยอำนาจหน้าที่
    เพื่อประโยชน์ของบริษัทฯ เว้นแต่เป็นกรณีจารีตและขนมธรรมเนียมกำหนดให้กระทำได้

2.  การตกแต่งงบการเงิน หมายความว่า การหลอกลวงผู้อื่นด้วยการแสดงข้อความเท็จ
    หรือปกปิดข้อความจริง ซึ่งควรบอกให้ทราบ
    และการหลอกลวงดังว่านั้นได้ไปซึ่งทรัพย์จากผู้ถูกหลอกลวงหรือบุคคลที่สาม
    หรือทำให้ผู้ถูกหลอกลวงหรือบุคคลที่สาม ทำ ถอน หรือทำลายเอกสารสิทธิใดๆ

  8.1 บุคคลใดๆ ที่ทราบเรื่องว่ากรรมการ พนักงาน หรือบุคคลใดๆ ในบริษัท มีการประพฤติผิด
  ทุจริต คอร์รัปชั่น หรือตกแต่งงบการเงิน สามารถแจ้งข้อร้องเรียนได้

  8.2 ช่องทางการแจ้งเบาะแสการกระทำผิดหรือข้อร้องเรียนได้

  - ติดต่อประธานกรรมการตรวจสอบ

  ทางอีเมล์ siwasangmanee@gmail.com 

  ทางโทรสาร 0-2518-3082

  ทางไปรษณีย์ บริษัท ซีฟโก้ จำกัด(มหาชน)

144. ถนนพระยาสุเรนทร์ แขวงบางขัน เขตคลองสามวา

  กรุงเทพมหานคร 10510

-   ติดต่อประธานกรรมการบริหาร

  ทางอีเมล์ narong@seafco.co.th

ทางโทรสาร 0-2518-3082

ทางไปรษณีย์ บริษัท ซีฟโก้ จำกัด(มหาชน)

  144 ถนนพระยาสุเรนทร์ แขวงบางขัน เขตคลองสามวา

  กรุงเทพมหานคร 10510

  8.3 การดำเนินการหลังจากได้รับเรื่องร้องเรียน

ทางคณะกรรมการจัดตั้งคณะทำงานเข้าตรวจสอบข้อเท็จจริง ซึ่งประกอบด้วย
คณะกรรมการอิสระและผู้ตรวจสอบภายในจะดำเนินการตรวจสอบข้อเท็จจริง
ซึ่งถ้าผลสรุปว่ามีความผิดจริง ก็จะดำเนินการลงโทษทางวินัย และ/หรือ
ดำเนินการทางกฎหมายกับผู้ที่ฝ่าฝืนกระทำความผิด แล้วแต่กรณี

8.4 การให้ความคุ้มครองผู้แจ้งเรื่องร้องเรียน และบุคคลที่เกี่ยวข้องผู้แจ้งเรื่องร้องเรียน
จะได้รับความคุ้มครองที่เหมาะสมจากบริษัทฯ เช่น ไม่มีการเปลี่ยนแปลงตำแหน่ง ลักษณะงาน
ป้องกันการข่มขู่ การเลิกจ้าง และจะปิดชื่อผู้แจ้งเรื่องไว้เป็นความลับ

4.  จริยธรรมพนักงาน

1.  การปฏิบัติต่อตนเอง

1.  ปฏิบัติงานด้วยความซื่อสัตย์ สุจริต รายงานตามความเป็นจริง

2.  เคารพและปฏิบัติตามกฎหมาย กฎระเบียบ ข้อบังคับของบริษัทฯ อย่างเคร่งครัด

3.  ปฏิบัติงานด้วยความระมัดระวัง ซื่อสัตย์ สุจริต
    และไม่ใช้ตำแหน่งหน้าที่หาผลประโยชน์ในทางมิชอบ

    1.  การปฏิบัติต่อลูกค้า ผู้เกี่ยวข้องและสังคม

1.  ส่งมอบผลงานให้ตรงเวลาตามที่ลูกค้าต้องการ

2.  ปฏิบัติตามกฎระเบียบด้านความปลอดภัย

3.  ยอมรับในข้อผิดพลาดและทำการแก้ไขผลงานให้กับลูกค้า

4.  ไม่เปิดเผยข้อมูลของลูกค้าก่อนได้รับอนุญาต

5.  มีส่วนร่วมในกิจกรรมที่บริษัทฯ จัดขึ้น

    3.  การปฏิบัติระหว่างพนักงาน

1.  ไม่ชักจูงหรือชี้นำการตัดสินใจของเพื่อร่วมงานในสิทธิเรื่องการเมือง

2.  มีน้ำใจกับเพื่อนร่วมงาน ช่วยเหลือการงานอื่น ๆ ตามความเหมาะสม

3.  ใช้สิทธิในการแสดงความคิดเห็นอย่างสุภาพและเหมาะสม

    4.  การปฏิบัติต่อองค์กร

1.  ทำงานด้วยความรับผิดชอบอย่างเต็มความสามารถ

2.  การใช้ทรัพย์สิน และสวัสดิการต่างๆ ขององค์กรอย่างรู้คุณค่า

3.  ตั้งใจเรียนรู้เพื่อพัฒนาตนเองให้ก้าวหน้า

4.  ติดตามข่าวสารเพื่อใช้เป็นเหตุผลในการพูดคุย

5.  สวมใส่อุปกรณ์ป้องกันอันตรายตามที่บริษัทฯ กำหนด

6.  การใช้สิทธิทางการเมือง บริษัทฯ ดำเนินธุรกิจด้วยความเป็นกลางทางการเมือง
    ไม่เข้าไปมีส่วนร่วม และไม่ฝักใฝ่พรรคการเมืองหนึ่งพรรคการเมืองใด
    หรือผู้มีอำนาจทางการเมืองคนหนึ่งคนใด ไม่นำเงินทุนหรือทรัพยากรของบริษัทฯไปใช้สนับสนุน
    ไม่ว่าโดยทางตรงหรือทางอ้อมแก่พรรคการเมืองหรือนักการเมืองใด ๆ

การดูแลให้มีการปฏิบัติตามและการทบทวน

บริษัทฯ กำหนดให้เป็นหน้าที่และความรับผิดชอบของกรรมการ ผู้บริหาร
และพนักงานทุกคนที่จะต้องรับทราบ ทำความเข้าใจ ปฏิบัติตามนโยบายที่กำหนดไว้ใน
คู่มือจริยธรรมธุรกิจ และข้อพึงปฏิบัติในการทำงานนี้อย่างเคร่งครัด มิใช่การปฏิบัติตามสมัครใจ
และไม่สามารถอ้างอิงว่าไม่ทราบแนวปฏิบัติที่กำหนดขึ้น

ผู้บริหารทุกระดับในองค์กรจะต้องดูแลรับผิดชอบ
และถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนทราบ เข้าใจ
และปฏิบัติตามคู่มือจริยธรรมธุรกิจและข้อพึงปฏิบัติในการทำงานอย่างจริงจัง

บริษัทฯ ไม่พึงปรารถนาที่จะให้การกระทำใด ๆ ที่ผิดกฎหมาย ขัดกับหลักจริยธรรมที่ดี หากกรรมการ
ผู้บริหาร และพนักงานผู้ใดกระทำผิดจริยธรรมที่กำหนดไว้ จะได้รับโทษทางวินัยอย่างเคร่งครัด
และหากมีการทำที่เชื่อได้ว่าผิดกฎหมาย กฎเกณฑ์ ระเบียบและข้อบังคับของภาครัฐ บริษัทฯ
จะส่งเรื่องให้เจ้าหน้าที่ภาครัฐดำเนินการต่อไปโดยไม่ชักช้า

คณะกรรมการบริษัทฯ กำหนดมีการทบทวนคู่มือ “จริยธรรมธุรกิจและข้อพึงปฏิบัติในการทำงาน”
เป็นประจำทุกปี

การรับข้อร้องเรียนด้านจริยธรรมธุรกิจ

บริษัทฯ
ได้กำหนดให้ฝ่ายเลขานุการของคณะกรรมการบริษัททำหน้าที่เป็นหน่วยรับข้อร้องเรียนด้านจริยธรรมธุรกิจ
ซึ่งพนักงานของบริษัทฯ และบุคคลภายนอก หรือบุคคลที่มีความขัดแย้งทางผลประโยชน์
สามารถส่งข้อร้องเรียนด้านจริยธรรมธุรกิจโดยตรงไปยังที่อยู่ต่อไปนี้

9.  การถ่วงดุลของกรรมการที่ไม่เป็นผู้บริหาร

  คณะกรรมการของบริษัทมีทั้งสิ้น 10 ท่านประกอบด้วย

-   กรรมการที่เป็นผู้บริหารจำนวน 6 ท่าน

-   กรรมการที่ไม่ได้เป็นผู้บริหารจำนวน - ท่าน

-   กรรมการที่เป็นอิสระจำนวน 4 ท่าน

บริษัทมีกรรมการที่ไม่ใช่ผู้บริหารและกรรมการที่เป็นอิสระคิดเป็นร้อยละ 40
ของจำนวนกรรมการทั้งหมด ซึ่งสามารถถ่วงดุลอำนาจในการบริหารงานได้

10. การรวมหรือแยกตำแหน่ง

บริษัทมีการกำหนดประธานกรรมการและกรรมการผู้จัดการใหญ่แยกกันอย่างชัดเจนและมีกรรมการที่เป็นอิสระคอยถ่วงดุลอำนาจและสอบทานในการบริหาร

11. ค่าตอบแทนกรรมการและผู้บริหาร

ค่าตอบแทนกรรมการ บริษัทได้กำหนดค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม
และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้มีการขออนุมัติจากผู้ถือหุ้นแล้ว ค่าตอบแทนผู้บริหาร
บริษัทได้กำหนดค่าตอบแทนผู้บริหารในระดับที่เหมาะสมกับหน้าที่ความรับผิดชอบ
และอยู่ในระดับที่สูงพอที่จะดูแลให้ผู้บริหารมีการปฏิบัติหน้าที่อย่างเต็มความสามารถ

12. การประชุมคณะกรรมการ

บริษัทจะจัดให้มีการประชุมคณะกรรมการเป็นประจำอย่างน้อย 3 เดือนต่อครั้ง
โดยมีการส่งหนังสือนัดประชุมพร้อมข้อมูลประกอบวาระการประชุมอย่างชัดเจนให้คณะกรรมการศึกษาก่อนล่วงหน้าไม่น้อยกว่า
7 วัน นอกจากนี้บริษัทยังได้มีการจดบันทึกการประชุมเป็นลายลักษณ์อักษรเพื่อรายงานผลการประชุม
และเก็บรวบรวมไว้เพื่อให้คณะกรรมการและผู้เกี่ยวข้องสามารถตรวจสอบได้ในรอบปี 2557
มีการประชุมคณะกรรมการบริษัท จำนวนทั้งสิ้น 4 ครั้ง
มีคณะกรรมการเข้าร่วมประชุมโดยพร้อมเพียงกัน

13. ระบบการควบคุมและการตรวจสอบภายใน

บริษัทได้ตั้งฝ่ายตรวจสอบภายในขึ้นมา ซึ่งได้รับความร่วมมือจากบริษัท เคพีเอ็มจี ภูมิไชย
ช่วยในการดำเนินการจัดตั้ง เพื่อทำหน้าที่ตรวจสอบการปฏิบัติงาน และกิจการทางการเงินที่สำคัญ
และช่วยเสนอแนะเพื่อแก้ไขจุดอ่อนของระบบการควบคุมภายในของบริษัท
เพื่อให้มั่นใจว่าบริษัทได้จัดให้มีระบบควบคุมภายในที่ดี
และมีการปฏิบัติสอดคล้องตามกฎหมายและข้อกำหนดที่เกี่ยวข้องของบริษัท

14. รายงานของคณะกรรมการ

คณะกรรมการบริษัทเป็นผู้รับผิดชอบในรายงานการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
รายงานการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
ซึ่งคณะกรรมการตรวจสอบและผู้สอบบัญชีจะร่วมกันพิจารณาทบทวนความเหมาะสมของนโยบายบัญชีที่ถือปฏิบัติอยู่เป็นประจำ
ในการจัดทำรายงานการเงินคณะกรรมการบริษัทเน้นย้ำให้ผู้จัดทำมีการใช้ดุลยพินิจอย่างระมัดระวังในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

15. ความสัมพันธ์กับผู้ลงทุน

คณะกรรมการบริษัทดูแลให้มีการเปิดเผยข้อมูลและสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของบริษัทฯ
ที่ตรงต่อความเป็นจริง ครบถ้วน เพียงพอ สม่ำเสมอ ทันเวลา
และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ
รวมทั้งอนาคตของธุรกิจของบริษัทฯ โดยได้จัดให้มีการปฏิบัติตามกฎหมาย ระเบียบ
และข้อบังคับที่เกี่ยวข้องกับการเปิดเผยข้อมูลของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยโดยเคร่งครัด
นอกเหนือจากการเปิดเผยข้อมูลตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์หลักทรัพย์แห่งประเทศไทยแล้ว บริษัทฯ
ได้จัดให้มีการสื่อสารไปยังผู้ถือหุ้นและนักลงทุนผ่านช่องทางอื่น ๆ โดยมีหน่วยงานนักลงทุนสัมพันธ์
(Investor Relations) ทำหน้าที่สื่อสารโดยตรงกับผู้ถือหุ้น นักลงทุน
และนักวิเคราะห์หลักทรัพย์ทั้งในและต่างประเทศ
ในขณะที่หน่วยงานสื่อสารองค์กรทำหน้าที่เผยแพร่ข้อมูลข่าวสารของบริษัทฯ ไปยังผู้ถือหุ้น นักลงทุน
และประชาชนทั่วไปผ่านสื่อมวลชนและสื่ออื่น ๆ ซึ่งได้จัดพบกับนักวิเคราะห์ที่เข้ามาบริษัทในปี 2557
จำนวน 10 ครั้งและร่วมกิจกรรม “บริษัทจดทะเบียนพบผู้ลงทุน (Opportunity Day) จำนวน 1
ครั้ง

นอกจากนี้ได้มีการเปิดเผยข้อมูลสารสนเทศต่าง ๆ ผ่านเว็บไซต์ของบริษัทฯ ที่
www.seafco.co.th เพื่อให้ผู้มีส่วนได้เสียกลุ่มอื่น ๆ ได้รับรู้ข้อมูลอย่างเท่าเทียมและทั่วถึง
ผู้สนใจสามารถติดต่อสอบถามหรือขอข้อมูลต่าง ๆ จากหน่วยงานนักลงทุนสัมพันธ์ของบริษัทฯ
คุณณัฐฐวรรณ ทัศนนิพันธ์ ได้ที่โทรศัพท์หมายเลข 0-29190090 โทรสาร 0-29190098 หรือ

e-mail: nutthawan@seafco.co.th

1.  คณะกรรมการชุดย่อย

บริษัทได้จัดตั้งคณะอนุกรรมการ 3 ชุด ประกอบด้วย คณะกรรมการตรวจสอบ,
คณะกรรมการสรรหาและพิจารณาค่าตอบแทน
และคณะกรรมการบรรษัทภิบาลและบริหารความเสี่ยงดังต่อไปนี้

9.2.1 คณะกรรมการตรวจสอบ

  คณะกรรมการตรวจสอบ

บริษัทได้มีการแต่งตั้งคณะกรรมการตรวจสอบเมื่อวันที่ 2 มีนาคม 2547 มีวาระในการดำรงตำแหน่ง
3 ปี โดยคณะกรรมการตรวจสอบจะต้องมีการจัดประชุมและรายงานต่อคณะกรรมการบริษัท

คณะกรรมการตรวจสอบต้องเป็นคณะกรรมการอิสระไม่น้อยกว่า 3 คน โดยอย่างน้อย 1
ท่านเป็นผู้มีความรู้ ประสบการณ์ในการสอบทานงบการเงิน

นายสมควร มูสิกอินทร์ เป็นผู้มีประสบการณ์ทางด้านการสอบทานงบการเงิน
โดยจบปริญญาตรีบริหารธุรกิจ (การบัญชี) จากมหาวิทยาลัยธรรมศาสตร์

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง
    และเปิดเผยอย่างเพียงพอโดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาส และประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบควบคุมภายใน
    และการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอก และผู้ตรวจสอบภายใน

3.  สอบทานการปฏิบัติงานของบริษัท ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาถอดถอน เลิกจ้างผู้สอบบัญชีของบริษัทได้
    เมื่อการทำงานที่ได้รับมอบหมายไม่สำเร็จตามเป้าหมาย

6.  พิจารณาคัดเลือกและเสนอแต่งตั้งผู้สอบบัญชีภายใน
    ให้เข้ามาทำงานตรวจสอบตามที่ได้รับมอบหมายงาน
    รวมทั้งมีอำนาจถอดถอนผู้สอบบัญชีภายในได้ เมื่อปฏิบัติงานไม่ได้ตามที่มอบหมาย

7.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยง
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
    รวมทั้งการพิจารณาอนุมัติรายการดังกล่าวเพื่อนำเสนอต่อที่ประชุมคณะกรรมการ
    และ/หรือที่ประชุมผู้ถือหุ้นต่อไป

8.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

9.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

    1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
        ครบถ้วน เป็นที่เชื่อถือได้

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

    4.  ความเห็นเกี่ยวกับการปฏิบัติตามกฎหมาย ว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

10. รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

11. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

12. จัดให้มีการประชุมระหว่างคณะกรรมการตรวจสอบ กับผู้ตรวจสอบภายนอกอย่างน้อยปีละ 4
    ครั้ง

  จำนวนครั้งของการประชุมคณะกรรมการตรวจสอบ
  และจำนวนครั้งที่กรรมการแต่ละรายเข้าประชุม

  ------ ----------------------------- ------ ------- ------- ------ ------
  ลำดับ   รายชื่อคณะกรรมการตรวจสอบ        ครั้งที่ 1 ครั้งที่ 2  ครั้งที่ 3  ครั้งที่ 4 รวม

  1      นายศิวะ แสงมณี (ประธาน)                                   4

  2      นายสมควร วัฒกีกุล                                          2

  3      นายสมควร มูสิกอินทร์                                        4
  ------ ----------------------------- ------ ------- ------- ------ ------

   หมายถึง เข้าร่วมประชุม

   หมายถึง ไม่เข้าร่วมประชุม

2.  คณะกรรมการสรรหาและกำหนดค่าตอบแทน

คณะกรรมการบริษัทได้ทำการแต่งตั้งคณะกรรมการสรรหาและพิจารณารายได้
ตามมติที่ประชุมคณะกรรมการบริษัทครั้งที่ 4/2547 ลงวันที่ 8 พฤศจิกายน 2547
และตามมติที่ประชุมคณะกรรมการบริษัทครั้งที่ 1/2547 ลงวันที่ 25 กุมภาพันธ์ 2547
เพื่อมาพิจารณาสรรหาบุคคลที่มีคุณสมบัติเหมาะสมเข้ามาดำรงตำแหน่งกรรมการบริหารพร้อมทั้งพิจารณาค่าตอบแทนที่เหมาะสมให้กับกรรมการบริษัท

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1. พิจารณากำหนดคุณสมบัติและคัดเลือกบุคคลที่จะดำรงตำแหน่ง

- กรรมการบริษัทและนำเสนอต่อคณะกรรมการ
บริษัทเพื่อนำชื่อเสนอต่อที่ประชุมผู้ถือหุ้นเพื่อพิจารณาแต่งตั้ง

- กรรมการบริหารและนำเสนอต่อคณะกรรมการบริษัทเพื่อพิจารณาแต่งตั้ง

2.
กำหนดหลักเกณฑ์การพิจารณาค่าตอบแทนกรรมการและกรรมการผู้จัดการใหญ่และนำเสนอต่อคณะกรรมการบริษัทเพื่อเสนอต่อที่ประชุมผู้ถือหุ้นเพื่อพิจารณาอนุมัติ

3. ภารกิจอื่น ๆ ตามที่คณะกรรมการบริษัทมอบหมาย

จำนวนครั้งของการประชุมคณะกรรมการสรรหาและกำหนดค่าตอบแทน
และจำนวนครั้งที่กรรมการแต่ละรายเข้าประชุม

  ------ --------------------------------------- -------- --------- -------
  ลำดับ   รายชื่อคณะกรรมการสรรหาและกำหนดค่าตอบแทน    ครั้งที่ 1   ครั้งที่ 2    รวม

  1      นายสมควร วัฒกีกุล (ประธาน)                                  2

  2      นายณรงค์ ทัศนนิพันธ์                                          2

  3      Mr. Zaw Zaw Aye                                          2
  ------ --------------------------------------- -------- --------- -------

 หมายถึง เข้าร่วมประชุม

 หมายถึง ไม่เข้าร่วมประชุม

3.  คณะกรรมการบรรษัทภิบาลและบริหารความเสี่ยง

คณะกรรมการบริษัทได้ทำการแต่งตั้งคณะกรรมการบริหารความเสี่ยงชุดใหม่
ตามมติที่ประชุมคณะกรรมการบริษัท ครั้งที่ 5/2554 ลงวันที่ 11 พฤศจิกายน 2554
เพื่อมากำหนดนโยบายการบริหาร ความเสี่ยงในการบริหารงานของบริษัท
โดยให้สอดคล้องกับนโยบายการบริหารและกลยุทธ์ของบริษัท
รวมทั้งประเมินผลของความเสี่ยงที่อาจเกิดขึ้นเพื่อรายงานต่อคณะกรรมการบริษัท

  ขอบเขตอำนาจหน้าที่ของคณะกรรมการบรรษัทภิบาลและบริหารความเสี่ยง

ด้านบรรษัทภิบาล

1.  กำหนดนโยบายและจัดทำคู่มือการกำกับดูแลกิจการที่ดีของบริษัท
    และจัดทำคู่มือจริยธรรมธุรกิจและนำเสนอคณะกรรมการเพื่ออนุมัติให้นำไปปฏิบัติในพนักงานทุกระดับ

2.  กำกับดูแลให้มีการปฏิบัติตามคู่มือการกำกับดูแลกิจการที่ดีของบริษัท
    และคู่มือจริยธรรมธุรกิจอย่างเคร่งครัดและต่อเนื่อง

3.  ทำการประเมินผลและทบทวนเกี่ยวกับนโยบาย ทิศทาง
    ข้อพึงปฏิบัติหรือแนวปฏิบัติด้านการกำกับดูแลกิจการที่ดีตามแบบสากล

4.  ติดตามความเคลื่อนไหว แนวโน้ม
    และเปรียบเทียบกับบริษัทชั้นนำในด้านการกำกับดูแลกิจการที่ดี
    เพื่อนำมาปรับปรุงแก้ไขให้ดียิ่งขึ้น

5.  ให้คำแนะนำแก่บริษัท คณะกรรมการ
    ฝ่ายจัดการและคณะทำงานในเรื่องเกี่ยวกับการกำกับดูแลกิจการที่ดี

6.  รายงานผลการปฏิบัติตามนโยบายการกำกับดูแลกิจการที่ดีกับคระกรรมการทราบโดยทันที
    ที่มีผลกระทบต่อบริษัทอย่างมีนัยสำคัญ

7.  เปิดเผยข้อมูลเกี่ยวกับการกำกับดูแลกิจการที่ดี ทั้งทางเว็บไซต์ของบริษัทและรายงานประจำปี
    ให้กับผู้ที่มีส่วนได้เสียต่าง ๆ ได้รับทราบ

ด้านความเสี่ยง

1.  กำหนดนโยบายในเรื่องของการบริหารความเสี่ยงให้ครอบคลุมถึงความเสี่ยงต่างๆ
    ในการบริหารงานเพื่อเสนอต่อกรรมการของบริษัท

2.  ติดตามการดำเนินการบริหารความเสี่ยงตั้งแต่เริ่มกระบวนการที่จะบ่งชี้ให้ทราบถึงความเสี่ยงรวมทั้งวิเคราะห์
    ประเมินผล จัดการติดตามและรายงานอย่างเป็นระบบ

3.  ให้การสนับสนุนให้มีการแนะนำกระบวนการบริหารความเสี่ยงแก่หน่วยงานภายในต่างๆ
    ตลอดจนติดตามและประเมินผลอย่างต่อเนื่อง

4.  รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
    เพื่อให้สอดคล้องกับนโยบายและกลยุทธ์ของบริษัท

จำนวนครั้งของการประชุมคณะกรรมการบริหารความเสี่ยงและจำนวนครั้งที่กรรมการแต่ละรายเข้าประชุม

  ------ -------------------------------- ------- ------ ------ ------ ------
  ลำดับ   รายชื่อคณะกรรมการบริหารความเสี่ยง     ครั้งที่                         รวม

                                          1       2      3      4      

  1      นางสาวณัฐฐวรรณ ทัศนนิพันธ์ (ประธาน)                            4

  2      นายเผด็จ รุจิขจรเดช                                          4

  3      นายกมล สิงห์โตแก้ว                                           4

  4      Mr. Zaw Zaw Aye                                           4
  ------ -------------------------------- ------- ------ ------ ------ ------

   หมายถึง เข้าร่วมประชุม

   หมายถึง ไม่เข้าร่วมประชุม

9.3 การสรรหาและแต่งตั้งกรรมการและผู้บริหารระดับสูงสุด

คณะกรรมการบริษัทได้แต่งตั้งคณะกรรมการสรรหาเพื่อทำหน้าที่คัดเลือกบุคคลที่มีคุณสมบัติเหมาะสม
ที่จะดำรงตำแหน่งกรรมการและนำเสนอที่ประชุมผู้ถือหุ้นหรือที่ประชุมคณะกรรมการบริษัทเป็นผู้แต่งตั้งกรรมการ
ในกรณีที่แต่งตั้งโดยผู้ถือหุ้นมีหลักเกณฑ์และวิธีการดังต่อไปนี้

1.  คณะกรรมการบริษัทต้องประกอบด้วยกรรมการจำนวนไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการ โดยใช้เสียงข้างมากตามหลักเกณฑ์และวิธีการดังต่อไปนี้

-   ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อเสียงหนึ่ง

-   ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือที่เลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือที่เลือกตั้งในครั้งนั้น
    ให้ประธานในที่ประชุมมีสิทธิออกเสียงอีกเสียงหนึ่งเป็นเสียงชี้ขาด

3.  หากกรรมการคนใดประสงค์จะลาออกจากตำแหน่งให้ยื่นใบลาออกต่อบริษัท
    โดยการลาออกจะมีผลนับแต่วันที่บริษัทได้รับใบลาออก

4.  ที่ประชุมผู้ถือหุ้นอาจมีมติให้กรรมการออกจากตำแหน่งก่อนวาระได้
    โดยต้องมีคะแนนเสียงสนับสนุนไม่น้อยกว่า 3 ใน 4
    ของจำนวนผู้ถือหุ้นที่เข้าประชุมและมีสิทธิออกเสียง
    และต้องมีผู้ถือหุ้นนับรวมกันไม่น้อยกว่ากึ่งหนึ่งของจำนวนหุ้นทั้งหมดที่มีสิทธิออกเสียงเข้าร่วมประชุม

5.  ในการประชุมผู้ถือหุ้นสามัญประจำปีทุกครั้งให้กรรมการจำนวน 1 ใน 3
    ของกรรมการทั้งหมดพ้นจากตำแหน่ง
    ถ้าจำนวนกรรมการที่มีอยู่ไม่สามารถแบ่งออกเป็นสามส่วนได้
    ก็ให้ออกโดยจำนวนใกล้ที่สุดกับส่วน 1 ใน 3
    กรรมการที่จะต้องออกจากตำแหน่งตามวาระในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
    ส่วนปีหลังๆ ต่อไปให้กรรมการที่อยู่ในตำแหน่งนานที่สุดเป็นผู้ออกจากตำแหน่งก่อน อย่างไรก็ดี
    กรรมการที่พ้นจากตำแหน่งไปแล้วเข้ารับตำแหน่งกรรมการอีกได้

6.  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    โดยมติของคณะกรรมการดังกล่าวจะต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

7.  ให้คณะกรรมการเลือกกรรมการคนหนึ่งเป็นประธานกรรมการ
    คณะกรรมการอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้

หลักเกณฑ์ที่บริษัทใช้ในการคัดเลือกคณะกรรมการบริหาร

1.  คณะกรรมการจะเป็นผู้พิจารณาและแต่งตั้งคณะกรรมการบริหาร โดยพิจารณาจากความสามารถ
    ประสบการณ์ในการทำงาน และผลงานหรือการรักษาผลประโยชน์ให้แก่บริษัทในอดีตที่ผ่านมา
    รวมถึงการไม่มีประวัติการกระทำผิดหรือทุจริต
    โดยผู้บริหารที่ได้รับการแต่งตั้งจะต้องได้รับคะแนนเสียงเกินกึ่งหนึ่งของกรรมการที่เข้าร่วมประชุมในครั้งนั้น

2.  หากผู้บริหารท่านใดประพฤติหรือปฏิบัติหน้าที่ไม่เหมาะสม
    คณะกรรมการบริษัทจะเป็นผู้พิจารณาให้ผู้บริหารดังกล่าวพ้นจากตำแหน่งและพิจารณาคัดเลือกผู้บริหารใหม่เข้ามาปฏิบัติหน้าที่แทน

3.  หากผู้บริหารท่านใดประสงค์จะลาออกจากตำแหน่ง ให้ยื่นใบลาออกต่อบริษัท
    โดยการลาออกจะมีผลนับแต่วันที่ระบุในใบลาออก
    และคณะกรรมการจะต้องพิจารณาคัดเลือกผู้ที่จะมาดำรงตำแหน่งที่ขาดไป
    อย่างไรก็ดีหากไม่สามารถคัดสรรผู้ที่เหมาะสมมาดำรงตำแหน่งดังกล่าวได้ในทันที
    จะให้มีการเว้นว่างตำแหน่งดังกล่าวไว้ก่อนและมอบหมายให้ผู้บริหารท่านอื่นรักษาการแทนไปก่อน

4.  บริษัทไม่ได้มีการจำกัดวาระในการทำงานของผู้บริหาร โดยผู้บริหารจะดำรงตำแหน่งวาระละ
    1 ปี

    4.  การกำกับดูแลการดำเนินงานของบริษัทย่อยและบริษัทร่วม

บริษัทฯ ยึดแนวทางการกำกับดูแลการดำเนินงานของบริษัทย่อยและบริษัทร่วม
เป็นในแนวทางเดียวกันกับบริษัทฯทั้งหมด
และได้จัดส่งผู้บริหารของบริษัทเข้าไปช่วยกำกับดูแลการบริหารเช่นเดียวกับบริษัท ซีฟโก้
จำกัด(มหาชน)

5.  การดูแลเรื่องการให้ข้อมูลภายใน

บริษัทฯ มีนโยบายมิให้กรรมการ ผู้บริหาร
และพนักงานที่รับทราบข้อมูลภายในนำข้อมูลภายในไปใช้เพื่อประโยชน์ส่วนตนและผู้อื่น โดยบริษัทฯ
มีแนวปฏิบัติดังนี้

1.  บริษัทฯ ให้ความรู้แก่กรรมการและผู้บริหาร เพื่อให้รับทราบถึงกฎเกณฑ์ของการให้ข้อมูลภายใน
    หน้าที่ในการรายงานการซื้อขายหลักทรัพย์ของบริษัทฯ และบริษัทย่อยของตน คู่สมรส
    และบุตรที่ยังไม่บรรลุนิติภาวะ
    รวมถึงบทกำหนดโดยตามพระราชบัญญัติหลักทรัพย์และตลาดหลักทรัพย์ พ.ศ.2551
    และแก้ไขเพิ่มเติมและตามข้อกำหนดของตลาดหลักทรัพย์แห่งประเทศไทย

2.  กรรมการและผู้บริหารมีหน้าที่จัดทำ

1.  (แบบ59-2) ยื่นเนื่องมาจากการซื้อ ขาย โอน หรือรับโอนหลักทรัพย์ ทั้งนี้ภายใน 3
    วันทำการนับตั้งแต่มีการซื้อขาย โอน หรือรับโอนหลักทรัพย์นั้น
    และให้ส่งสำเนารายงานดังกล่าวให้บริษัทฯ
    ภายในวันที่นำส่งรายงานต่อคณะกรรมการกำกับหลักทรัพย์และตลาดหลักทรัพย์

3.  ประกาศให้ทราบทั่วกันว่า กรรมการ
    ผู้บริหารและพนักงานที่รับทราบข้อมูลภายในที่มีนับสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    และส่งรายงานการถือหลักทรัพย์ของบริษัทฯ และบริษัทย่อยของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรกมารกำกับหลักทรัพย์และตลาดหลักทรัพย์
    โดยต้องรายงานดังนี้

  3.1 รายงานการถือหลักทรัพย์ครั้งแรก (แบบ 59-1) ภายใน 15
  วันนับแต่วันปิดการเสนอขายหลักทรัพย์ต่อประชาชนหรือวันที่ได้รับการแต่งตั้งให้ดำรงตำแหน่งกรรมการหรือผู้บริหาร

3.  รายงานการเปลี่ยนแปลงการถือหลักทรัพย์ จะต้องไม่ทำการซื้อขายหลักทรัพย์ของบริษัทในช่วง
    1 เดือนก่อนที่บริษัทฯ จะมีการประกาศผลการดำเนินงาน
    หรือข้อมูลภายในนั้นจะเปิดเผยต่อสาธารณะชน

    4.  ค่าตอบแทนของผู้สอบบัญชี

  ณ วันที่ 31 ธันวาคม 2557 บริษัทและบริษัทย่อย จ่ายค่าตอบแทนการสอบบัญชี ดังต่อไปนี้

+-----------------------------+----------------+----------+-----------+
| ชื่อบริษัทผู้จ่าย                  | ชื่อผู้สอบบัญชี      | ค่าสอบบัญชี | ค่าสอบบัญชี  |
|                             |                |          |           |
|                             |                | ปี 2556   | ปี 2557    |
+-----------------------------+----------------+----------+-----------+
| บริษัท ซีฟโก้ จำกัด (มหาชน)      | นางสุวิมล        | 1        | 1,360,000 |
|                             | กฤตยาเกียรณ์     | ,300,000 |           |
| บริษัท ซีฟโก้ คอนสตรัคชั่น จำกัด    |                |          | 110,000   |
|                             | นางสุวิมล        | 110,000  |           |
| บริษัท ซีฟโก้ อินเตอร์เทรด จำกัด   | กฤตยาเกียรณ์     |          | 220,000   |
|                             |                | -        |           |
| กิจการร่วมค้าซีฟโก้และประยูรชัย    | นางสุวิมล        |          | 60,000    |
| (1984)                      | กฤตยาเกียรณ์     | 60,000   |           |
|                             |                |          | 85,000    |
| กิจการร่วมค้าศรีนครินทร์          | นางสุวิมล        | 85,000   |           |
|                             | กฤตยาเกียรณ์     |          |           |
|                             |                |          |           |
|                             | นางสุวิมล        |          |           |
|                             | กฤตยาเกียรณ์     |          |           |
+-----------------------------+----------------+----------+-----------+
| รวม                         |                | 1        | 1,835,000 |
|                             |                | ,555,000 |           |
+-----------------------------+----------------+----------+-----------+

10. การพัฒนาอย่างยั่งยืน

เมื่อวันที่ 26 กุมภาพันธ์ 2558 คณะกรรมการบริษัทมีมติแต่งตั้งคณะกรรมการเพื่อความยั่งยืน
การที่คณะกรรมการบริษัทได้ตั้งคณะกรรมการชุดนี้ขึ้นมา
เพื่อแสดงถึงความมุ่งมั่นที่จะพัฒนาองค์กรให้เติบโตอย่างยั่งยืน
เป็นองค์กรที่โปร่งใสและมีธรรมภิบาลอย่างแท้จริง
มีความรับผิดชอบและรักษาผลประโยชน์ของผู้มีส่วนได้เสียและสังคมโดยรวม
พัฒนาบุคลากรให้เป็นคนดี มีคุณธรรม ส่งเสริมความรู้และคุณภาพชีวิต
พร้อมกับการพัฒนาสภาพแวดล้อมและสิ่งแวดล้อมให้ดียิ่งขึ้น
โดยกำหนดกรอบการจัดทำตามแบบสากลดังนี้

1.  การกำกับดูแลกิจการที่ดี

2.  การประกอบกิจการด้วยความเป็นธรรม

3.  การต่อต้านการทุจริต

4.  การเคารพสิทธิมนุษยชน

5.  การปฏิบัติต่อแรงงานอย่างเป็นธรรม

6.  ความรับผิดชอบต่อผู้บริโภค

7.  การร่วมพัฒนาชุมชนและสังคม

8.  การจัดการสิ่งแวดล้อม

9.  นวัตกรรมและการเผยแพร่นวัตกรรม

  การพัฒนาอย่างยั่งยืน

1.  นโยบายความรับผิดชอบต่อสังคม

บริษัทฯ ได้นำหลักการทรงงานและหลักปรัชญาเศรษฐกิจพอเพียง ของพระบาทสมเด็จพระเจ้าอยู่หัว
มาเป็นแนวทางในการบริหารงาน โดยใช้หลักความพอประมาณ ระมัดระวัง
การป้องกันความเสี่ยงและความเป็นธรรมในการประกอบธุรกิจ รวมทั้งดูแลสังคมและสิ่งแวดล้อม

2.  การดำเนินงานและการจัดทำรายงาน

การดำเนินงานความรับผิดชอบต่อสังคม ดำเนินการดังนี้

1.  การกำกับดูแลกิจการที่ดี ตามที่กล่าวมาแล้วในข้อ 9

2.  การประกอบธุรกิจด้วยความเป็นธรรม

คณะกรรมการบริษัทฯ
มีนโยบายและยึดถือปฏิบัติมาอย่างต่อเนื่องในเรื่องของการปฏิบัติต่อคู่ค้าอย่างเสมอภาคและเป็นธรรม
ด้วยความสุจริต ไม่ละเมิดสิทธิทางปัญญา การส่งเสริมสิทธิทางการเมือง
ตลอดจนการปฏิบัติตามพันธะสัญญาต่อผู้มีส่วนได้เสียของบริษัทฯ ดังนี้

1.  การแข่งขันที่เป็นธรรม การปฏิบัติตามเงื่อนไขต่าง ๆ ที่ตกลงไว้กับคู่สัญญา
    ทั้งด้านลูกหนี้และเจ้าหนี้ อย่างเคร่งครัดเป็นธรรมตามข้อตกลงต่าง ๆ
    ที่ได้ให้พันธะสัญญาไว้ในการดำเนินธุรกิจร่วมกัน โดย

    1.  ระบุเงื่อนไข และข้อตกลงต่าง ๆ ร่วมกันไว้ในสัญญาจ้างหรือซื้อขายให้ชัดเจน
        และปฏิบัติตามเงื่อนไขข้อตกลงอย่างเคร่งครัด
        กรณีใดที่ไม่สามารถปฏิบัติตามเงื่อนไขจะรีบแจ้งให้คู่ค้าทราบโดยด่วน
        ถึงปัญหาและทำการปรึกษาหาทางแก้ไขให้เป็นที่พอใจทั้งสองฝ่าย

    2.  ให้ข้อมูลข่าวสารและงานวิจัยต่าง ๆ ให้ผู้สนใจและลูกค้าทราบถึงนวัตกรรมใหม่ๆ
        อยู่เสมอ

    3.  ส่งมอบงานที่มีคุณภาพและตรงเวลาให้กับลูกค้าในราคาที่เป็นธรรม
        ตามข้อตกลงและไม่ค้ากำไรเกินควร

2.  ส่งเสริมความรับผิดชอบต่อสังคมในคู่ค้า

(1) ส่งเสริมการดำเนินงานด้านความรับผิดชอบต่อสังคมในคู่ค้าทั้งด้านผู้ว่าจ้าง ผู้ขาย
    และผู้รับจ้างช่วง ให้มีโอกาสเข้าร่วมกิจกรรมต่าง ๆ ต่อสังคม ทั้งโดยทางตรงและทางอ้อม

(2) ตรวจสอบความเกี่ยวโยงและเกี่ยวข้องระหว่างพนักงานทุกระดับชั้นกับผู้รับจ้างช่วง
    ผู้รับเหมาช่วง ผู้ขายอย่างต่อเนื่อง เพื่อป้องกันไม่ให้เกิดความไม่เป็นธรรม
    และไม่เสมอภาคในการดำเนินธุรกิจระหว่างผู้รับจ้างช่วง ผู้รับเหมาช่วง
    และผู้ขายแต่ละรายของบริษัท

(3) ให้ความรู้กับคู่ค้า
    ถึงความเป็นธรรมในการจ้างงานและการปฏิบัติตามกฎหมายแรงงานของผู้รับจ้างช่วง
    ผู้รับเหมาช่วง ผู้ขาย รวมทั้งติดตามผลของการปฏิบัติ

    1.  การเคารพต่อสิทธิในทรัพย์สิน ส่งเสริมและปฏิบัติตามสิทธิในทรัพย์สิน ทรัพย์สินทางปัญญา
        ลิขสิทธิ์ สิทธิบัตร สิทธิทางศีลธรรมอย่างเคร่งครัด
        โดยได้กำหนดนโยบายไว้ในจริยธรรมของบริษัท
        ไม่ละเมิดการใช้โปรแกรมคอมพิวเตอร์ที่ไม่มีลิขสิทธิ์
        ส่งเสริมให้พนักงานใช้ทรัพยากรและทรัพย์สินของบริษัทฯ อย่างมีประสิทธิภาพ

    2.  สิทธิทางการเมือง บริษัทฯ
        ดำเนินธุรกิจด้วยความเป็นกลางทางการเมืองไม่เข้าไปมีส่วนร่วม
        และไม่ฝักใฝ่พรรคการเมืองใด หรือผู้มีอำนาจทางการเมืองคนหนึ่งคนใด
        ไม่นำเงินทุนหรือทรัพยากรของบริษัทไปใช้ในการสนับสนุน
        ไม่อนุญาตให้ผู้บริหารและพนักงานใช้อำนาจครอบงำโดยวิธีการใด ๆ
        เปิดโอกาสให้พนักงานใช้สิทธิทางการเมืองโดยอิสระ โดยไม่เข้าไปชักจูงหรือครอบงำ

3.  การต่อต้านการทุจริต

คณะกรรมการบริษัทฯ กำหนดให้มีนโยบายว่าด้วยการต่อต้านการทุจริตว่าด้วย
การรับสิ่งของหรือประโยชน์อื่นใดที่มีอิทธิพลต่อการตัดสินใจโดยไม่เป็นธรรมต่อการปฏิบัติหน้าที่และการให้สินบน
ไว้ในคู่มือจริยธรรมธุรกิจของบริษัท

4.  การเคารพสิทธิมนุษยชน

คณะกรรมการบริษัทฯ ให้ความสำคัญและถือเป็นนโยบายหลักในการดำเนินธุรกิจไปสู่ความยั่งยืน
โดยคำนึงถึงการเคารพสิทธิมนุษยชนและเคารพต่อศักดิ์ศรีในความเป็นมนุษย์ของพนักงานทุกคน
ซึ่งเป็นรากฐานของการดำเนินธุรกิจอย่างมีคุณภาพ

1.  บริษัทฯ มีมาตรการคุ้มครองพนักงานที่ให้ข้อมูลแก่ทางการ กรณีการทำผิดกฎหมาย
    หรือผิดพระราชบัญญัติหลักทรัพย์และตลาดหลักทรัพย์ จะได้รับความคุ้มครอง บริษัทฯ
    ไม่ปฏิบัติโดยไม่เป็นธรรม ไม่ว่าจะเป็นการเปลี่ยนตำแหน่งงาน ลักษณะงาน สถานที่ทำงาน
    สั่งพักงาน ข่มขู่ เลิกจ้าง อันเนื่องมาจากสาเหตุแห่งการแจ้งเบาะแส
    เกี่ยวกับการทำผิดกฎหมายหรือผิดจรรยาบรรณ

2.  พนักงานเป็นปัจจัยสำคัญในการสร้างผลงานคุณภาพแก่บริษัท
    บริษัทฯจึงให้ความสำคัญในการปฏิบัติต่อพนักงานอย่างเป็นธรรมทั้งในเรื่องการให้โอกาส
    ผลตอบแทนการแต่งตั้งโยกย้าย และการพัฒนาศักยภาพควบคู่กับการพัฒนาคุณธรรม
    เพื่อให้พนักงานเป็นผู้มีความสามารถและเป็นคนดีในสังคม

3.  บริษัทฯ คำนึงถึงสิทธิมนุษยชน โดยการไม่ละเมิดสิทธิขั้นพื้นฐานด้านเชื้อชาติ สตรี เด็ก
    คนพิการ เป็นต้น

5.  การร่วมพัฒนาชุมชนและสังคม

บริษัทฯ มีความมุ่งมั่นที่จะปฏิบัติตนเป็นพลเมืองดีของสังคมไทย
และพร้อมให้ความร่วมมือกับองค์กรต่างๆ ทั้งภาครัฐ ภาคเอกชน และภาคประชาสังคม
ตลอดจนส่งเสริมให้ผู้มีส่วนได้ส่วนเสียของบริษัทมีส่วนร่วมในการพัฒนาชุมชนและสังคมอย่างยั่งยืน
โดยมีแนวทางในการดำเนินงานดังนี้

1.  บริษัทฯ กำหนดให้มีมาตรการป้องกัน/แก้ไข เมื่อเกิดผลกระทบต่อสิ่งแวดล้อมและชุมชน
    อันเนื่องมาจากการดำเนินงานของบริษัทฯ

2.  สนับสนุนการศึกษาให้กับเยาวชนที่ขาดแคลน โดยการมอบทุนการศึกษา

3.  จัดกิจกรรมบำเพ็ญประโยชน์เพื่อสังคม โดยการมีส่วนร่วมของพนักงาน
    ตลอดจนส่งเสริมพนักงานมีโอกาสในการทำความดี เพื่อพัฒนาจิตอาสา
    และให้พนักงานร่วมปฏิบัติตนเป็นพลเมืองดีของสังคม

4.  สร้างความร่วมมือกับหน่วยงานต่าง ๆ ในท้องถิ่น
    ในการพัฒนาโครงสร้างพื้นฐานของสถานศึกษา ศาสนสถาน
    และสุขลักษณะของเยาวชนและผู้ด้อยโอกาส รวมถึงสิ่งแวดล้อมของชุมชนด้วย

5.  สื่อสารกับชุมชนอย่างสม่ำเสมอ
    เผยแพร่และรายงานผลการดำเนินงานด้านความรับผิดชอบต่อสังคมให้ผู้มีส่วนได้ส่วนเสียทุกกลุ่ม

  5.6 ส่งเสริมพุทธศาสนา โดยให้เป็นที่ตั้งของสถาบันพลังจิตตานุภาพ สาขาที่ 47
  เพื่อพัฒนาทางด้านจิตใจให้คนมีธรรมอยู่ในจิตใจแล้วสังคมจะดีขึ้น

6.  การดูแลรักษาสิ่งแวดล้อม

บริษัทฯ มุ่งมั่นที่จะดำเนินธุรกิจบนพื้นฐานของความปลอดภัย อาชีวอนามัยและสิ่งแวดล้อมที่ดี
โดยมีแนวปฏิบัติดังต่อไปนี้

1.  ปฏิบัติตามกฎหมาย และข้อบังคับต่าง ๆ ด้านความปลอดภัยอาชีวอนามัยและสิ่งแวดล้อม

2.  ใช้ทรัพยากรอย่างมีประสิทธิภาพและคุ้มค่า มีมาตรการประหยัดพลังงาน
    และส่งเสริมกระบวนการนำทรัพยากรกลับมาใช้ใหม่

3.  จัดให้มีระบบการทำงานที่มุ่งเน้นให้เกิดความปลอดภัยและสุขอนามัยในสถานที่ทำงานอย่างเหมาะสม
    เช่น การมีระบบป้องกันมลพิษที่อาจเกิดขึ้นในระหว่างปฏิบัติงาน
    การจัดสถานที่ทำงานให้สะอาดและถูกสุขลักษณะ
    เพื่อให้บุคลากรตลอดจนผู้เข้ามาในบริษัททุกคนปลอดภัยจากอันตรายจากอุบัติเหตุและโรคภัย

4.  กำหนดให้ผู้บริหารและพนักงานต้องเอาใจใส่อย่างจริงจังต่อกิจกรรมทั้งปวงที่จะเสริมสร้างคุณภาพด้านความปลอดภัยอาชีวอนามัยและสิ่งแวดล้อม
    ปฏิบัติงานด้วยจิตสำนึกถึงความปลอดภัย และคำนึงถึงสิ่งแวดล้อมตลอดเวลา

5.  เปิดเผยข้อมูลเกี่ยวกับความสัมพันธ์ของการดำเนินงานของบริษัทฯ ต่อความปลอดภัย
    อาชีวอนามัยและสิ่งแวดล้อม

1.  การดำเนินธุรกิจที่มีผลกระทบต่อความรับผิดชอบต่อสังคม

บริษัทฯ ได้เล็งเห็นความสำคัญของการทำกิจกรรมเพื่อประโยชน์ต่อสังคม และสิ่งแวดล้อม
โดยเน้นในการพัฒนาบุคคลในชุมชน ใกล้เคียงที่ตั้งของบริษัทและพนักงานบริษัท ซึ่งบริษัทฯ
เห็นว่าคนเป็นจุดเริ่มต้นของสิ่งต่างๆ ทั้งหมด ไม่ว่าสังคมจะดีหรือไม่ก็ขึ้นอยู่คน
งานที่จะทำดีหรือไม่ก็อยู่ที่คน การก่อการทุจริต ลักขโมย ก็เกิดขึ้นมาจากคน
การจะทำธุรกิจให้เจริญและมีความยั่งยืน ก็ต้องเริ่มมาจากคนทั้งสิ้น
ดังนั้นบริษัทจึงจัดทำโครงการต่าง ๆ ขึ้นมามีดังนี้

1.  จัดตั้งสถาบันพลังจิตตานุภาพ สาขาที่ 47 โดยได้เริ่มการก่อตั้งเมื่อวันที่ 14 กรกฎาคม 2555
    โดยเป็นหลักสูตรของสถาบันพลังจิตตานุภาพ เปิดอบรมครูสมาธิ ซึ่งขณะนี้มีจำนวน 3 รุ่นแล้ว
    ซึ่งการเรียนสมาธินี้ให้ประโยชน์อย่างมากในการอบรมจิต เพื่อฝึกให้จิตสงบ
    เมื่อจิตสงบแล้วทำให้มีสมาธิในการทำงาน สามารถพัฒนาการทำงานให้ดีขึ้น
    รวมถึงจะมีสติรู้ผิดรู้ชอบละเว้นการปฏิบัติในทางที่ผิดได้

2.  โครงการให้ทุนการศึกษาต่าง ๆ ซึ่งบริษัท
    ให้ทุนการศึกษาแก่นักศึกษาในระดับอุดมศึกษามาตลอดตั้งแต่ปี 2550 เป็นต้นมา
    ปัจจุบันได้มีนักศึกษาในระดับปริญญาตรี คณะสถาปัตยกรรม สาขาสถาปัตยกรรม
    และการวางแผน เทคโนโลยีพระจอมเกล้าเจ้าคุณทหารลาดกระบัง
    ซึ่งได้รับทุนนี้อยู่คือนางสาวสมประสงค์ คงจันทร์

  ในปี 2557 ได้มีโครงการให้ทุนการศึกษาแก่พนักงานบริษัท เข้าศึกษาในระดับปริญญาโท
  กับพนักงานทุกแผนกในบริษัท
  ซึ่งพนักงานที่จะได้รับทุนนั้นต้องผ่านการอบรมหลักสูตรครูสมาธิจากสถาบันพลังจิตตานุภาพ สาขาที่
  47 (สาขาของบริษัท) ก่อน
  ซึ่งบริษัทเห็นว่าถ้าพนักงานผ่านการฝึกอบรมเกี่ยวกับหลักสูตรนี้แล้วจะเป็นบุคคลที่มีจิตใจดี
  เหมาะแก่การส่งเสริมและพัฒนา

3.  โครงการเพื่อกิจการต่อสังคมและสิ่งแวดล้อมที่บริษัทมีนโยบายจะเริ่มจัดทำในปี 2557 มีดังนี้

1.  โครงการ โรงงานสีขาว ปราศจากยาเสพติด ซึ่งบริษัทฯ
    มีพนักงานอยู่เป็นจำนวนมากหลายระดับ และมีพนักงานคนงานเป็นคนต่างด้าว
    จึงมีโอกาสก่ออาชญากรรมต่าง ๆ ได้ รวมทั้งเรื่องยาเสพติด
    บริษัทฯจึงเริ่มดำเนินการโรงงานสีขาวนี้ขึ้นมาโดยเริ่มในปี 2557 นี้

2.  โครงการฟื้นฟูโรงเรียนน้ำท่วม ที่จังหวัดปทุมธานี ของสมาคมบริษัทจดทะเบียน ซึ่งปรากฏว่า
    ตั้งแต่เกิดอุทกภัยน้ำท่วมในปี 2554 สภาพของโรงเรียนที่อยู่ในเขตอุทกภัย
    ในปัจจุบันนี้ยังไม่มีการปรับปรุงให้อยู่ในสภาพดังเดิม
    ดังนั้นบริษัทจึงเข้าร่วมโครงการฟื้นฟูโรงเรียนน้ำท่วมดังกล่าว

3.  โครงการส่งเสริมคุณธรรม จริยธรรมและวัฒนธรรมท้องถิ่น
    ซึ่งเป็นโครงการต่อขยายกับสถาบันจิตตานุภาพ หลักสูตรครูสมาธิ สาขาที่ 47
    ซึ่งจะขยายเข้าไปสู่ท้องถิ่นใกล้เคียงบริษัท ในการรวมมือจัดกิจกรรมต่าง ๆ ร่วมกัน
    เพื่อให้วัฒนธรรมที่ดีดำรงอยู่ต่อไป โดยจะเริ่มโครงการในปี 2557 นี้

2.  กิจกรรมเพื่อประโยชน์ต่อสังคมและสิ่งแวดล้อม

ในปี 2557 นอกจากบริษัทจัดทำให้บริษัทมีความโปร่งใส, มีการกำกับดูแลกิจการที่ดี
รวมถึงการต่อต้านการทุจริตเกี่ยวกับการแจ้งเบาะแสการทำการทุจริตและคอร์รัปชั่นแล้ว
ยังมีส่วนที่บริษัทให้ความดูแลต่อพนักงาน สังคมและสิ่งแวดล้อม
และการให้ความรู้และการศึกษากับประชาชนทั่วไป พอสรุปได้ดังนี้

นโยบายการพัฒนาคนให้เป็นคนดีและเสริมสร้างความรู้

บริษัทฯ เชื่อว่าการพัฒนาจิตใจคนให้มีคุณธรรม จริยธรรม จะสามารถทำให้เป็นคนดี
เมื่อเป็นคนดีจิตใจดี ก็จะนำไปสู่การทำงานที่ดีเพื่อพัฒนาประเทศชาติให้ดียิ่งขึ้นไป
โดยได้ลงมือทำไปแล้วดังนี้

1.การตั้งโรงเรียนสอนครูสมาธิ

บริษัทได้ตั้งโรงเรียนสอนครูสมาธิของสถาบันจิตตานุภาพมาแล้วเมื่อปี 2555 โดยปัจจุบันเรียนไปแล้ว
3 รุ่น ซึ่งบริษัทฯ เชื่อมั่นว่าถ้าบุคคลใดที่ได้เข้าอบรมในหลักสูตรนี้แล้ว
จะมีจิตใจที่สงบขึ้นและละอายต่อบาป โดยถ้าปฏิบัติต่อไปตลอดจะได้รับผลที่ดียิ่งขึ้น
ซึ่งจากการสอบถามบุคคลที่อบรมจบแล้ว จะทำให้ทราบว่า อารมณ์เย็นขึ้นไม่ฉุนเฉียว การทำงานดีขึ้น
และมีจิตใจที่เป็นกุศล รวมทั้งสุขภาพดีขึ้น นอนหลับสบาย และบริษัทฯ
จะดำเนินการอบรมครูสมาธิต่อไป เพื่อที่จะได้ผลิตคนดีออกสู่สังคมให้มากขึ้นเท่าที่จะทำได้

2.การให้ทุนการศึกษา

บริษัทฯ เน้นถึงความรู้กับพนักงานและนักศึกษาที่ขาดแคลน
โดยบริษัทได้ให้ทุนกับพนักงานของบริษัทให้ได้รับการศึกษาที่สูงขึ้นตั้งแต่ละดับปริญญาโท ถึงปริญญาเอก
โดยทุกคนที่ได้รับทุนจดต้องผ่านการอบรมครูสมาธิแล้ว
การให้ทุนการศึกษาระดับปริญญาที่สถาบันพระจอมเกล้าเจ้าคุณทหารและสถาบัน AIT
โดยบริษัทจะให้ทุนครั้งละ 1 ทุน โดยทำมาตั้งแต่ปี 2547 แล้ว ปัจจุบันมีผู้รับทุน 1
ทุนขณะนี้ศึกษาอยู่ปี 5 คณะสถาปัตยกรรมศาสตร์ ที่สถาบันพระจอมเกล้าเจ้าคุณทหารลาดกระบัง
รวมทั้งรวมมือกับ HONGKONG UNIVERSITY OF SCIENCE AND TECHNOLOGY
ให้ทุนการศึกษากับพนักงานเข้ารับการศึกษาทางด้านวิศวกรรมไปศึกษาที่ประเทศฮ่องกง
ปัจจุบันมีพนักงานจบมาแล้ว 1 คนในระดับปริญญาเอก

  3.จัดทำบริษัทให้เป็นแหล่งความรู้

  3.1 จัดส่งวิศวกรเข้าให้ความรู้และอบรมกับสถาบันต่าง ๆ มาโดยตลอด เช่น
  อบรมการพิจารณาข้อมูลดิน และการออกแบบการรับน้ำหนักเสาเข็ม
  ของสมาคมวิศวกรรมสถานแห่งประเทศไทยในพระบรมราชูปถัมภ์

  3.2 ได้ร่วมกับวิศวกรรมสถานแห่งชาติจัดอบรมและสัมมนา
  งานแสดงเทคโนโลยีและการประชุมวิศวกรรมปฐพีแห่งชาติ ครั้งที่ 1

  3.3 จัดทำเอกสารทางวิชาการเกี่ยวกับวิศวกรรมปฐพี
  เผยแพร่ทั้งภายในประเทศและต่างประเทศ รวมทั้งเป็นวิทยากรอบรมในสถาบันต่างๆ โดยในปี
  2557 ได้เข้าร่วมเป็นวิทยากรต่าง ๆ เช่น

-   คุณณรงค์ ทัศนนิพันธ์
    กรรมการผู้จัดการใหญ่ได้รับเชิญให้เป็นวิทยากรและผู้ร่วมเสวนาในงานแสดงเทคโนโลยีและการประชุมวิศวกรรมปฐพีแห่งชาติ
    ครั้งที่ 1

-   คุณซอว์ ซอว์ เอย์ รองกรรมการผู้จัดการใหญ่ได้เป็นผู้บรรยาย ให้แก่ผู้บริหารและวิศวกรของ
    CQHP (กองควบคุมอาคารสูง) ในเมืองย่างกุ้ง ประเทศเมียนมาร์ เมื่อวันที่ 13 มีนาคม
    2557

-   คุณซอว์ ซอว์ เอย์ รองกรรมการผู้จัดการใหญ่ได้เป็นผู้บรรยายพิเศษ เรื่อง
    งานฐานรากและงานขุดดินลึก แก่นักศึกษาระดับปริญญาโท ณ สถาบันเทคโนโลยีแห่งย่างกุ้ง
    และภาควิชาธรณีวิทยาประยุกต์ มหาวิทยาลัยย่างกุ้ง

-   ดร.เฉลิมพล เตชะกำธร วิศวกรของบริษัทฯได้เป็นผู้บรรยายเกี่ยวกับงานเสาเข็มเจาะ ให้แก่
    การไฟฟ้าส่วนภูมิภาค

-   ดร. ธยานันท์ บุณยรักษ์ วิศวกรของบริษัทฯได้เป็นผู้บรรยายพิเศษ
    เรื่องการก่อสร้างเสาเข็มเจาะและกำแพงกันดิน แก่นักศึกษาระดับปริญญาตรี
    ที่มหาวิทยาลัยพระจอมเกล้าธนบุรี

    1.  รับนักศึกษาเข้ามาฝึกงานที่บริษัทเป็นประจำทุกปี โดยเป็นนักศึกษาจากสถาบันต่าง ๆ เช่น
        สาขา วิศวกรรม, คอมพิวเตอร์, บัญชี และสาขาอื่นๆ อีกเป็นต้น

    2.  ในวาระที่บริษัทครบรอบ 40 ปีในพ.ศ.2557
        บริษัทได้จัดทำหนังสืออธิบายเรื่องประสบการณ์งานเสาเข็มเจาะและโครงสร้างใต้ดินในประเทศไทยและ
        Current Practices in Deep Foundations and Diaphragm Wall
        Construction in Thailand เผยแพร่เป็นวิทยาทานแก่มหาวิทยาลัยต่าง ๆ
        ที่สอนวิศวกรรมโยธา

4.  เข้าช่วยพัฒนาโรงเรียนที่มีผลกระทบจากน้ำท่วม

บริษัทฯ เข้าได้เข้าร่วมโครงการพัฒนาโรงเรียนวัดบ้านฉางที่ได้รับผลกระทบจากน้ำท่วม
โดยได้ร่วมมือกับกองทุนตลาดหลักทรัพย์ร่วมใจ ช่วยภัยน้ำท่วมและสมาคมบริษัทจดทะเบียนไทย
โดยได้ปรับปรุงพื้นสนามคอนกรีตพร้อมรางระบายน้ำโดยรอบรั้วโรงเรียนและเขื่อน
และแล้วเสร็จและส่งมอบเมื่อวันที่ 3 มีนาคม 2558

บริษัท ซีฟโก้ จำกัด (มหาชน) เล็งเห็นถึงความสำคัญของการมีส่วนร่วมในการพัฒนาสังคม
ตลอดระยะเวลานานกว่า 40 ปี
ที่บริษัทได้จัดทำโครงการพิเศษและกิจกรรมที่ตอบสนองความต้องการของสังคม
กิจกรรมเพื่อสังคมของบริษัท ตั้งแต่ปี 2547 จนถึงปัจจุบันดังนี้

ปี 2557

-   เมื่อวันที่ 10 มกราคม 2557 บริษัท ซีฟโก้ จำกัด(มหาชน)
    ได้สนับสนุนงานกิจกรรมวันเด็กแห่งชาติตามโรงเรียนในสังกัดกรุงเทพมหานคร
    พื้นที่เขตลาดพร้าว บางเขตและจตุจักร เป็นจำนวนเงิน 30,000 บาท

-   เมื่อวันที่ 26 มกราคม 2557 บริษัท ซีฟโก้ จำกัด(มหาชน)
    ได้สนับสนุนงานเยาวชนนักวิ่งขอนแก่นมาราธอนนานาชาติครั้งที่ 11
    ซึ่งจัดโดยมหาวิทยาลัยขอนแก่น เป็นจำนวนเงิน 10,000 บาท
    เพื่อรณรงค์ให้ประชาชนและเยาวชนหันมาออกกำลังกายด้วยการวิ่งอย่างต่อเนื่อง
    และส่งเสริมเยาวชนรู้จักใช้เวลาว่างให้เป็นประโยชน์ ห่างไกลยาเสพติด

-   เมื่อวันที่ 14 กุมภาพันธ์ 2557 บริษัท ซีฟโก้ จำกัด(มหาชน)
    ได้สมทบทุนสร้างโรงเรียนการศึกษาคนตาบอดแม่สาย จังหวัดเชียงราย
    ให้แก่มูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์
    ในโครงการปันรักให้เด็กตาบอดภาคเหนือตอนบน เป็นจำนวนเงิน 2,000 บาท

-   เมื่อวันที่ 16 เมษายน 2557 บริษัท ซีฟโก้ จำกัด(มหาชน) ได้สนับสนุนการศึกษาให้แก่
    สาขาวิศวกรรมโยธา มหาวิทยาลัยเทคโนโลยีสุรนารี เป็นจำนวนเงิน 30,000 บาท

-   เมื่อวันที่ 18 พฤศจิกายน 2557 บริษัท ซีฟโก้ จำกัด(มหาชน) ได้สนับสนุนโครงการ
    “รินน้ำใจสู่จุฬาฯ เพื่อปรับปรุงหอประชุมจุฬาฯ” เป็นจำนวนเงิน 100,000 บาท

ปี 2556

-   เมื่อวันที่ 31 กรกฎาคม 2556 บริษัท
    ได้มอบทุนการศึกษาให้แก่นักเรียนโรงเรียนสวนกุหลาบวิทยาลัยประจำปี 2556 เป็นจำนวนเงิน
    10,000 บาท

-   เมื่อวันที่ 16 สิงหาคม 2556 บริษัท ซีฟโก้ จำกัด(มหาชน)
    ได้บริจาคเงินสร้างศูนย์การเรียนรู้และฟื้นฟูเด็กพิเศษ(มีนบุรี) และศูนย์ฟอกไต
    เพื่อเป็นศูนย์กลางในการให้ความรู้ ฟื้นฟูเด็กพิการ สำหรับประชาชนทั่วไป
    ผู้ปกครองและผู้สูงอายุในพื้นที่เขตมีนบุรีและพื้นที่ใกล้เคียง เป็นจำนวนเงิน 100,000 บาท

-   เมื่อวันที่ 19 สิงหาคม 2556 บริษัทฯ ได้สนับสนุนงบประมาณเพื่อใช้ในโครงการ
    Pre-Engineering Camp ซึ่งจัดโดยคณะวิศวกรรม
    สถาบันพระจุลจอมเกล้าเจ้าคุณทหารลาดกระบัง เป็นจำนวนเงิน 30,000 บาท

-   เมื่อวันที่ 16 กันยายน 2556 บริษัทได้สนับสนุนอุปกรณ์ในการปรับปรุงลานกีฬา
    ชุมชนบึงพระราม 9
    เพื่อศูนย์กลางในกลางพักผ่อนของคนในชุมชนและเป็นที่ออกกำลังกายเพื่อให้เยาวชนห่างไกลยาเสพติด
    เป็นจำนวนเงิน 40,000 บาท

ปี 2555

-   ด้วยสถาบันพลังจิตตานุภาพ วัดธรรมมงคล ถนนสุขุมวิท 101 ร่วมกับบมจ.ซีฟโก้
    เปิดสอนหลักสูตรครูสมาธิภาคปกติ ของพระอาจารย์หลวงพ่อวิริยังค์ สิรินธโร
    (พระธรรมมงคลญาณ) รุ่น วิสุทธิธรรม(ติงสโม) หลักสูตร 6 เดือน ณ ห้องประชุมใหญ่บริษัทฯ
    เลขที่ 144 ถนพระยาสุเรนทร์(รามอินทรา 109) แขวงบางชัน เขตคลองสามวา กรุงเทพฯ
    10510 เริ่มเรียนวันที่ 13 กุมภาพันธ์ 2555 เวลาเรียน วันจันทร์ถึงวันศุกร์ เวลา
    18.00-20.30น. ให้ผู้สนใจเรียนโดยไม่มีค่าใช้จ่ายทางโทรศัพท์ หมายเลข 0-29190090-4
    ต่อ 203,220,100 หรือทาง e-mail address : seafco@seafco.co.th
    โดยบริษัทใช้ห้องประชุมใหญ่เป็นห้องเรียนในเวลาเย็น
    จุดประสงค์การเปิดสอนหลักสูตรครูสมาธิดังกล่าว เพื่อเป็นการส่งเสริมให้พนักงาน,
    ประชาชนทั่วไปที่อยู่สำนักงานของบริษัทฯ
    ได้มีโอกาสพัฒนาจิตใจด้วยการทำสมาธิอันเป็นการทำให้สังคมน่าอยู่และบุคคลมีเมตตาต่อกัน

[][][][][]

-   เมื่อวันที่ 20 สิงหาคม 2555 บริษัท ซีฟโก้ จำกัด(มหาชน) โดยนางสาวณัฐฐวรรณ ทัศนนิพันธ์
    กรรมการผู้ช่วยผู้จัดการใหญ่ ได้มอบทุนการศึกษาให้แก่นักศึกษาที่เรียนดีแต่ขาดทุนทรัพย์
    คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบังจำนวน 3 ทุนๆละ
    10,000 บาท เป็นจำนวนเงิน 30,000 บาท

-   เมื่อวันที่ 23 พฤศจิกายน 2555 บริษัท ซีฟโก้ จำกัด(มหาชน)
    ได้สนับสนุนงบประมาณในการดำเนินโครงการ “บริจาคของให้แก่น้องๆ ในชุมชนหนองสมณะ”
    เพื่อถวายเป็นพระราชกุศลเนื่องในโอกาสที่สมเด็จพระนางเจ้าสิริกิต์ พระบรมราชินีนาถ
    ทรงเจริญพระชนมพรรษา 80 พรรษา ร่วมกับวิศวกรรมสถานแห่งประเทศไทย
    ในพระบรมราชูปถัมภ์(สาขาภาคเหนือ 1) เป็นจำนวนเงิน 5,000 บาท

-   บริษัทฯ ได้มอบทุนการศึกษาให้แก่นักศึกษาที่ยากจน คณะสถาปัตยกรรม
    สถาบันเทคโนโลยีพระจอมเกล้าเจ้าคุณทหารลาดกระบัง ในปีการศึกษา 2555 จำนวน 1
    รายเป็นจำนวนเงิน 84,000 บาท

11. การควบคุมภายในและการบริหารจัดการความเสี่ยง

    1.  ความเห็นของคณะกรรมการบริษัทเกี่ยวกับระบบการควบคุมภายใน

คณะกรรมการบริษัทได้มีการประชุมในปี 2557 จำนวน 4 ครั้ง
โดยมีคณะกรรมการตรวจสอบฯเข้าร่วมประชุม และได้แสดงความเห็นเกี่ยวกับความเพียงพอ
และความเหมาะสมระบบการควบคุมภายใน ซึ่งผ่านการตรวจสอบจากผู้ตรวจสอบภายใน
ซึ่งมีผลการผิดพลาดบ้างเป็นจำนวนเล็กน้อยโดยไม่มีสาระสำคัญ
ซึ่งการผิดพลาดเกิดขึ้นจากบุคคลไม่ได้เกิดขึ้นจากระบบการควบคุมภายใน

คณะกรรมการบริษัท มีความเห็นว่าบริษัทมีระบบการควบคุมภายในที่มีความเพียงพอและเหมาะสม
ในด้านต่าง ๆ แ ละหากมีการตรวจพบข้อบกพร่องหรือเหตุการณ์ผิดปกติที่เป็นสาระสำคัญแล้ว
จะต้องรายงานต่อคณะกรรมการบริษัทเพื่อปรับปรุงและแก้ไขโดยเร็ว
นอกจากนี้ยังมีนโยบายควบคุมและตรวจสอบภายในของบริษัทในด้านต่าง ๆ 5 ส่วนคือ
องค์กรและสภาพแวดล้อม การบริหารความเสี่ยงการควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการบริษัทรับทราบความเห็นของคณะกรรมการตรวจสอบที่สอดคล้องกับความเห็นของผู้สอบบัญชี

2.  ความเห็นของคณะกรรมการตรวจสอบภายใน

ในปี 2557 มีการประชุมคณะกรรมการตรวจสอบรวม 4 ครั้ง เป็นการประชุมร่วมกับผู้สอบบัญชี
และฝ่ายตรวจสอบภายใน โดยไม่มีผู้บริหารเข้าร่วม
คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทฯ มอบหมาย
เช่นการสอบทานรายงานทางการเงิน การกำกับดูแลระบบบริหารความเสี่ยง
การเสนอแต่งตั้งผู้สอบบัญชี การกำกับดูแลงานตรวจสอบภายใน
โดยการสอบทานแผนการตรวจสอบตามความเสี่ยงสำคัญ
การสอบทานการประเมินระบบควบคุมภายใน
เพื่อให้มั่นใจว่าระบบการควบคุมภายในมีความเพียงพอเหมาะสมกับการดำเนินธุรกิจ
มีประสิทธิภาพในการดำเนินงานและการใช้ทรัพยากร การดูแลรักษาทรัพย์สิน
การป้องกันหรือลดความผิดพลาด ความเสียหาย
ระบบบัญชีและรายงานทางการเงินที่มีความถูกต้องเชื่อถือได้ รวมทั้งการปฏิบัติตามกฎหมาย
ระเบียบข้อบังคับที่เกี่ยวข้องกับการดำเนินธุรกิจของบริษัท

คณะกรรมการตรวจสอบได้สอบทานระบบการควบคุมภายในแล้วเห็นว่า
ระบบการควบคุมภายในของบริษัทเป็นไปตามสากลที่ยอมรับกันโดยทั่วไป

  11.3 หัวหน้างานตรวจสอบภายในและการปฏิบัติงานของบริษัท

คณะการตรวจสอบได้แต่งตั้งนางกาญจนาวดี รักษานนท์
ให้ดำรงตำแหน่งหัวหน้างานผู้ตรวจสอบภายในของบริษัทตั้งแต่วันที่ 1 พฤศจิกายน 2554
ซึ่งเป็นผู้มีประสบการณ์ในการปฏิบัติงานด้านการตรวจสอบภายในของบริษัทตั้งแต่ปี 2548
และทำงานให้กับบริษัทมาเป็นเวลา 9 ปี ในระหว่างปี 2557
ได้เข้ารับการอบรมในหลักสูตรที่เกี่ยวข้องกับการปฏิบัติงานด้านการตรวจสอบภายใน ได้แก่

1.  Internal Audit Certificate Program (IACP)

ทั้งนี้การพิจารณาและอนุมัติ
แต่งตั้งถอดถอนโยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทจะต้องผ่านการอนุมัติจากคณะกรรมการตรวจสอบ
โดยคุณสมบัติของผู้ดำรงตำแหน่งหัวหน้างานตรวจสอบภายในมีดังนี้

+------------------+---------------------------------------------------+
| คุณสมบัติขั้นต่ำที่จะส   |                                                   |
| ามารถปฏิบัติหน้าที่นี้ได้ |                                                   |
| (Minimum         |                                                   |
| qualifications   |                                                   |
| required to      |                                                   |
| perform the job) |                                                   |
+------------------+---------------------------------------------------+
| การศึกษา          | ปริญญาตรี สาขาการบัญชีและสาขาอื่น                       |
| (Education)      |                                                   |
+------------------+---------------------------------------------------+
| ประสบการณ์        | มีประสบการณ์ในงานบริหารและตรวจสอบมาแล้วอย่างน้อย 5 ปี    |
| (Experience)     |                                                   |
+------------------+---------------------------------------------------+
| ความรู้ที่จำเป็น      | 1.  ความรู้เกี่ยวกับมนุษยสัมพันธ์                          |
| (Knowledge       |                                                   |
| Required)        | 2.  ความรู้เกี่ยวกับหลักการตรวจสอบภายใน                 |
|                  |                                                   |
|                  | 3.  ความรู้เกี่ยวกับกฎหมายที่เกี่ยวข้องกับองค์กร              |
|                  |                                                   |
|                  | 4.  มีพื้นฐานด้านบัญชีการเงินและระบบงานขององค์กรทั่วไป      |
|                  |                                                   |
|                  | 5.  บัญชีบริหารและควบคุมทางบัญชี                        |
|                  |                                                   |
|                  | 6.  มีความสามารถในการใช้โปรแกรมคอมพิวเตอร์ MS OFFICE  |
|                  |     หรือโปรแกรมอื่นที่เกี่ยวข้อง                          |
+------------------+---------------------------------------------------+
| ทักษะที่จำเป็น       | 1.  ความเป็นผู้นำ                                    |
| (Skills          |                                                   |
| Required)        | 2.  ทักษะการวางแผน/จัดการ                           |
|                  |                                                   |
|                  | 3.  มีความขยันและตั้งใจในการทำงาน                     |
|                  |                                                   |
|                  | 4.  การฝึกสอน/ฝึกอบรม                               |
|                  |                                                   |
|                  | 5.  ทักษะการวิเคราะห์                                |
|                  |                                                   |
|                  | 6.  ความคิดริเริ่มสร้างสรรค์                            |
|                  |                                                   |
|                  | 7.  การบริหารผลการปฏิบัติงาน                          |
|                  |                                                   |
|                  | 8.  การสื่อสารเป็นลายลักษณ์อักษร                        |
|                  |                                                   |
|                  | 9.  การสื่อสารด้วยวาจา                               |
|                  |                                                   |
|                  | 10. ทักษะการเจรจาต่อรอง                             |
|                  |                                                   |
|                  | 11. มีความละเอียดรอบคอบในการทำงาน                   |
|                  |                                                   |
|                  | 12. มีทักษะในการจัดเก็บเอกสารให้เป็นหมวดหมู่              |
|                  |                                                   |
|                  | 13. มีความยุติธรรม ศีลธรรม จริยธรรมและความซื่อสัตย์สุจริต    |
+------------------+---------------------------------------------------+

12. รายการระหว่างกัน

    1.  สรุปรายการระหว่างกันของบริษัทกับบุคคลที่อาจมีความขัดแย้งทางผลประโยชน์

ในระหว่างปี 2557
บริษัทมีการทำรายการระหว่างกันกับบริษัทที่เกี่ยวข้องและบุคคลที่อาจมีความขัดแย้ง
ซึ่งผู้สอบบัญชีได้ระบุไว้ในหมายเหตุประกอบงบการเงินประจำปีตามรายละเอียดได้ดังนี้

+-------+-----+-------+-------+-----------+-------------------------+
| บริษัทห | ธ   | ความ  | ลักษณ  | มูลค่า      | ความจำเป็นแล             |
| รือบุคค | ุรกิจ | สัมพันธ์ | ะของร | ของรายการ | ะความสมเหตุสมผลของรายการ |
| ลที่อาจ |     |       | ายการ |           |                         |
| มีความ |     |       |       | (พันบาท)   |                         |
| ขัดแย้ง |     |       |       |           |                         |
+=======+=====+=======+=======+===========+=========================+
| บ     | ให  | ผู้ถ    | ค่าเ   | 2,494     | -                       |
| จ.เอส | ้เช่า | ือหุ้นร่ว | ช่าเคร |           |   บริษัทขายอะไหล่เครื่องจักรท |
| .ที.พี. | สังห | มกันแล | ื่องจักร |           | ี่ใช้ในการซ่อมเครื่องจักรที่เช่าม |
| แ     | าริม | ะญาติส |       |           | าโดยราคาที่เรียกเก็บบวกกำไร |
| อสเซท | ทรัพ | นิทของ |       |           |     อัตราร้อยละ 15        |
|       | ย์แล | กรรมก |       |           |                         |
| (“    | ะอส | ารเป็น |       |           |                         |
| เอส.ท | ังหา | กรรมก |       |           |                         |
| ี.พี.”) | ริมท | ารของ |       |           |                         |
|       | รัพย์ | บริษัทด |       |           |                         |
|       |     | ังกล่าว |       |           |                         |
+-------+-----+-------+-------+-----------+-------------------------+
|       |     |       | ค่าเ   | 720       |   - บริษัทเช่าที่ดิน (พื้นที่     |
|       |     |       | ช่าที่ดิน |           |   10-2-60 ไร่ ตั้งอยู่ที่      |
|       |     |       |       |           |   ถนนพระยาสุเรนท์         |
|       |     |       |       |           |   แขวงบางชัน เขตมีนบุรี     |
|       |     |       |       |           |   กรุงเทพมหานคร)         |
|       |     |       |       |           |   สำ                    |
|       |     |       |       |           | หรับจัดเก็บเครื่องจักรขนาดใหญ่ |
|       |     |       |       |           |                         |
|       |     |       |       |           | - อัตราค่าเช่าเดือนละ       |
|       |     |       |       |           | 60,000 บาท              |
|       |     |       |       |           | ซึ่งต่ำกว่าอัตราค่าเช่าในตลาด  |
|       |     |       |       |           | (ราคาตลาด 250,000 บาท)  |
|       |     |       |       |           | โดยนโยบายในการคิด        |
|       |     |       |       |           | ราคาระหว่างกันในอนาคตจะเป |
|       |     |       |       |           | ็นอัตราที่ไม่สูงไปกว่าราคาตลาด |
|       |     |       |       |           | หาก                     |
|       |     |       |       |           | ในอนาคตมีการปรับราคาค่าเช่า |
|       |     |       |       |           | ที่ดินให้เทียบเคียงกับราคาตลาด |
|       |     |       |       |           | บร                      |
|       |     |       |       |           | ิษัทจะมีค่าเช่าเพิ่มขึ้นเป็นจำนวน |
|       |     |       |       |           | 190,000 บาท             |
|       |     |       |       |           |                         |
|       |     |       |       |           | - อายุสัญญา 1 ปี (มค.-ธค.  |
|       |     |       |       |           | 2557)                   |
|       |     |       |       |           | โดย                     |
|       |     |       |       |           | สามารถต่อสัญญาเมื่อครบกำหนด |
+-------+-----+-------+-------+-----------+-------------------------+
|       |     |       | ค่า    | 1,838     | -                       |
|       |     |       | สาธาร |           | บริษัทจ่ายตามค่าใช้จ่ายที่เกิดข  |
|       |     |       | ณูปโภค |           | ึ้นจริงโดยไม่มีค่าบริการเพิ่มเติม |
+-------+-----+-------+-------+-----------+-------------------------+
|       |     |       | ค่าเ   | 168       | -                       |
|       |     |       | ช่ายาน |           | บริษัทจ่ายค่า               |
|       |     |       | พาหนะ |           | เช่าในอัตราที่ต่ำกว่าราคาตลาด |
|       |     |       |       |           | โดย                     |
|       |     |       |       |           | จ่ายค่าเช่าเครื่องเจาะเดือนละ |
|       |     |       |       |           | 75,000 -120,000 บาท     |
|       |     |       |       |           | (ราคาตลาด: 150,000 บาท) |
|       |     |       |       |           | และค่าเช่าเครนเดือนละ      |
|       |     |       |       |           | 50,000 - 65,000         |
|       |     |       |       |           | บาท(ราคาตลาด: 120,000 – |
|       |     |       |       |           | 130,000 บาท)            |
|       |     |       |       |           | โดยนโยบายในการคิด        |
|       |     |       |       |           | ราคาระหว่างกันในอนาคตจะเป |
|       |     |       |       |           | ็นอัตราที่ไม่สูงไปกว่าราคาตลาด |
|       |     |       |       |           |                         |
|       |     |       |       |           | - อายุสัญญา 1 ปี           |
|       |     |       |       |           | (มค.-ธค.2550)           |
|       |     |       |       |           | โดย                     |
|       |     |       |       |           | สามารถต่อสัญญาเมื่อครบกำหนด |
+-------+-----+-------+-------+-----------+-------------------------+
| บจ.   | รับจ | ผู้ถือหุ้น | ค     | 5,051     | -                       |
| อ     | ้างท | ของบร | ่าจ้างใ |           | อี.ดี.อี.ดำเนินการทดส       |
| ี.ดี.อี. | ดสอ | ิษัทดังก | นการท |           | อบเสาเข็มให้แก่ลูกค้าของบริษัท |
|       | บคุณ | ล่าวเป | ดสอบเ |           | เ                       |
| (“อี.ด | ภาพ | ็นญาติส | สาเข็ม |           | นื่องจากความจำเป็นที่ต้องมีบริษ |
| ี.อี.”) | เสา | นิทของ |       |           | ัทที่เป็นกลางดำเนินการดังกล่าว |
|       | เข็ม | ผู้ถือหุ้น |       |           |                         |
|       |     |       |       |           | -                       |
|       |     |       |       |           | บริษัทจ่ายในอัตราท          |
|       |     |       |       |           | ี่ไม่แตกต่างจากลูกค้ารายอื่นของ |
|       |     |       |       |           | อี.ดี.อี (ราคา ตลาด)       |
+-------+-----+-------+-------+-----------+-------------------------+
|       |     |       | ค่า    | 538       | -                       |
|       |     |       | สาธาร |           | บริษัทจ่ายตามค่าใช้จ่ายที่เกิดข  |
|       |     |       | ณูปโภค |           | ึ้นจริงโดยไม่มีค่าบริการเพิ่มเติม |
+-------+-----+-------+-------+-----------+-------------------------+
| บ     | รับเ | ผู้ถือห  | รับจ้า  | -         | - บริษัท อัลเท็มเทค จำกัด    |
| จ.อัลเ | หมา | ุ้นและก | งขุดดิน |           | คิดค่าดำ                  |
| ท็มเทค | ก่อส | รรมกา |       |           | เนินการขุดดินเท่ากับราคาตลาด |
|       | ร้าง | รในบร |       |           | ไม่แต                    |
|       | (ร  | ิษัทย่อย |       |           | กต่างจากลูกค้ารายอื่นของบริษัท |
|       | ับจ้า |       |       |           | อัลเท็มเทค จำกัด           |
|       | งขุด |       |       |           |                         |
|       | ดิน) |       |       |           |                         |
+-------+-----+-------+-------+-----------+-------------------------+
| บริษัท  | รับเ | ผู้ถือห  | รับ    | -         | -   บริษัท นิวเทคโนโลยี     |
| นิวเทค | หมา | ุ้นและก | เหมาก |           |     เอ็นจิเนียริ่ง คอนสตรัคชั่น |
| โนโลยี | ก่อส | รรมกา | ่อสร้าง |           |     จำกัด                |
| เอ็นจ  | ร้าง | รในบร |       |           |     คิดค                 |
| ิเนียริ่ง |     | ิษัทย่อย |       |           | ่ารับเหมาก่อสร้างในราคาตลาด |
| คอนส  |     |       |       |           |     ไม่แต                |
| ตรัคชั่น |     |       |       |           | กต่างจากลูกค้ารายอื่นของบริษัท |
| จำกัด  |     |       |       |           |     นิวเทคโนโลยี          |
|       |     |       |       |           |     เอ็นจิเนียริ่ง คอนสตรัคชั่น |
|       |     |       |       |           |     จำกัด                |
+-------+-----+-------+-------+-----------+-------------------------+

12.2 มาตรการหรือขั้นตอนอนุมัติการทำรายการระหว่างกัน

มีข้อกำหนดให้บริษัท และบริษัทย่อยที่จะทำธุรกรรมระหว่างกันกับกรรมการ
ผู้บริหารหรือบุคคลที่มีความเกี่ยวข้องต้องนำข้อตกลงดังกล่าวไปขออนุมัติจากคณะกรรมการ
หรือขออนุมัติในหลักการจากคณะกรรมการก่อนที่จะทำธุรกรรม
แม้ธุรกรรมดังกล่าวจะเป็นรายการธุรกิจปกติหรือรายการสนับสนุนธุรกิจปกติที่มีเงื่อนไขการค้าโดยทั่วไป
ซึ่งเดิมฝ่ายบริหารสามารถอนุมัติรายการดังกล่าวได้เองโดยไม่ต้องขออนุมัติจากคณะกรรมการ
ดังนั้นจึงขออนุมัติในหลักการเกี่ยวกับข้อตกลงทางการค้าโดยทั่วไปในการทำธุรกรรมระหว่างบริษัท
และบริษัทย่อยกับกรรมการหรือผู้บริหารหรือบุคคลที่เกี่ยวข้องอาจมีรายการค่าเช่าในทรัพย์สิน,
ค่าสาธารณูปโภค, ค่าบริการต่างๆ, ให้กู้ยืมระหว่างกัน, ซื้อขายวัตถุดิบ
จึงขออนุมัติในหลักการให้ฝ่ายบริหารสามารถอนุมัติการทำธุรกรรมดังกล่าว
โดยมีข้อตกลงทางการค้าในลักษณะเดียวกับที่วิญญูชนพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง

3.  รายการระหว่างกัน

บริษัทเปิดเผยรายการระหว่างกันในแบบแสดงรายการข้อมูลประจำปี (56-1)
และหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท